BREAKING NEWS: Afraasheem, Yameen adhi Rilwaan ge mahssalaigai hekibas rahddhuvaa meehun thibee beyrugai: Majilis Raees - One Online\nރައްޔިތުންގެ މަޖިލީހުގެ ރައީސް މުހައްމަދު ނަޝީދު މަޖިލިސް ޖަލްސާގައި --- ފޮޓޯ: މަޖިލިސް އިދާރާ\nއަފްރާޝީމް، ޔާމީން އަދި ރިލްވާންގެ މައްސަލައިގައި ހެކިބަސް ރައްދުވާ މީހުން ތިބީ ބޭރުގައި: މަޖިލިސް ރައީސް\nޑރ.އަފްރާޝީމް އަލީ އާއި ބްލޮގާ ޔާމީން ރަޝީދުގެ މަރާއި ނޫސްވެރިޔާ އަހުމަދު ރިލްވާން އަބްދުﷲ ގެއްލުވާލައިފައިވާ މައްސަލަ ބަލަމުން ގެންދާ މަރު ކޮމިޝަނަށް، އެ މައްސަލަތަކާ ބެހޭގޮތުން ހަތަރު ފަރާތަކުން ސިއްރު ހެކިބަސް ދީފައިވާ ކަމަށާއި، ނަމަވެސް އެ ހެކިބަސް ރައްދުވާ ފަރާތްތައް މިނިވަން ކަމާއެކު ބޭރުގައި ތިބުމުން އެކަމާ ބެހޭގޮތުން އިތުރު ފަރާތްތަކަށް ހެކިބަސްދޭން ނުކެރިގެން އުޅޭކަމަށް ރައްޔިތުންގެ މަޖިލީހުގެ ރައީސް މުހައްމަދު ނަޝީދު ވިދާޅުވެއްޖެއެވެ.\nހެކިން ހާޒިރު ކުރުމަގައާއި ހެކިބަސް ނެގުމުގައި ކޯޓުތަކުން އަމަލު ކުރާ ގޮތުން އަދުލުއިންސާފު ގާއިމު ކުރުމަށް ހުރަސް އެޅޭކަމަށް ބުނެ، ޖުޑިޝަލް ސާވިސް ކޮމިޝަން (ޖޭއެސްސީ)އިން ރައްޔިތުންގެ މަޖިލީހުގެ ސަމާލުކަމަށް ގެނައުމަށް މިއަދު ހުށަހެޅި ހުށަހެޅުމާބެހޭގޮތުން މަޖިލީހުގެ މިއަދުގެ ޖަލްސާގައި ވާހަކަފުޅުދައްކަވަމުން މަޖިލިސް ރައީސް ވިދާޅުވީ، ހެކިބަސް ނުލިބިގެން ނުވަތަ ހެކިންގެ ކަންކަން ދިމާވެގެން ޝަރީއަތްތައް ކުރިޔަށް ނުގޮސް ވާކަން އެކަމުން ފާހަގަ ވާ ކަމަށެވެ.\nހާއްސަކޮށް މަރު ކޮމިޝަނުން ކުރިޔަށް ގެންދާ މަރުތަކާއި ގެއްލިފައިވާ މީހުންގެ ކަންކަން ފާހަގަވާ ކަމަށް މަޖިލިސް ރައީސް ވިދާޅުވިއެވެ. އެމަނިކުފާނު ވިދާޅުވީ، މަރުތަކާއި ގެއްލިފައިވާ މީހުންގެ ކަންތައްތަކާގުޅޭގޮތުން ސިއްރު ހަތަރު ހެއްކެއް ކަން ހިނގާދިޔަ ގޮތުގެ ބަޔާން މަރު ކޮމިޝަނަށް ދީފައިވާ ކަމަށެވެ. ނަމަވެސް އެ ހެކި ރައްދުވާ ނުވަތަ ތުހުމަތު ވާ ފަރާތްތައް ބޭރުގައި ތިބުމުން ސިއްރުންވިޔަސް ފާޅުގައިވިޔަސް ބައެއް ފަރާތްތައް ހެކިބަސްދޭން ޖެހިލުންވަމުންދާ ކަމަށް ވެސް އެމަނިކުފާނު ވިދާޅުވިއެވެ.\n"ސިއްރު ހަތަރު ހެއްކެއް މަރުތަކާ ގުޅޭގޮތުން ފުރަތަމަ ބަޔާނެއް ކަން ހިގާދިޔަގޮތް ކޮމިޝަނަށް ވަނީ ސާފުކޮށްދީފައި، ސިއްރު ހެކިން ވަނީ ކޮމިޝަނަށް ބަޔާނެއް ދީފައި، އެ ބަޔާން ދިނުމާއިއެކުގައި އެ ރައްދުވާ، ނުވަތަ ތުހުމަތުވާ ފަރާތްތައް ދެންް ބޭރުގައި ތިއްބާ ސިއްރުން ވިޔަސް ފާޅުގައި ވިޔަސް ބައެއް ފަރާތްތައް ހެކިބަސްދޭން އެބަ ޖެހިލުން ވޭ،" މަޖިލިސް ރައީސް ވިދާޅުވިއެވެ.\nއެމަނިކުފާނު ވިދާޅުވީ، ހެކިބަސް ދިނުމަކީ ގާނޫނުސާސީގައި ރައްޔިތުންގެ ވާޖިބެއް ކަމަށާއި، އެއި ރައްޔިތުން ކުރަން ޖެހޭ ކަމެއް ކަމަށެވެ.\nގާނޫނުއަސާސީގައި ހައްގުތަކާއެކު ވާޖިބުތަކެއް ރައްޔިތުންނާ ހަވާލުކޮށްފައިވާ ކަމަށް ވެސް ވިދާޅުވިއެވެ. އެމަނިކުފާނު ވިދާޅުވީ، އެކަންކަމަށް ބަލާއިރުވެސް ގެއްލިފައިވާ މީހުންނާއި މަރުތަކުގެ މައްސަލައިގައި ކުރަން ޖެހޭ ދައުވާތައް މިވަގުތުން ވަގުތަށް ނުކުރެވެންވީ ސަބަބެއް ނެތް ކަމަށެވެ.\nގުޅޭ ޓެގު ޑރ. އަފްރާޝީމް އަލީ މީހުން ޔާމިން ރަޝީދު މަޖިލީހުގެ ރައީސް ޝަރުއީ ދާއިރާ އަހުމަދު ރިލްވާން އަބްދުﷲ މަރު\nހުރިހާ މެންބަރުގެ ގެ ޗެކުކުރަން 24 ގަޑިއިރު ފުލުހުން ތިއްބަސް ފުލުސް ބިލް އިސްލާހު ވާނެ: މަޖިލިސް ރައީސް\nމެންބަރުންގެ މާލީ ބަޔާން ޝާއިއު ކުރާއިރު އަނބިން، ފިރިން، އަދި ދަރީންގެ މައުލޫމާތު ނުހިމަނަން ފާސްކޮށްފި\nމަޖިލިސް މެންބަރުންގެ ކަންކަން ރެއިޑް ކުރުމަށް ފުލުހުންގެ ކުދިންކޮޅެއް ދަނީ މަސައްކަތް ކުރަމުން: މަޖިލިސް ރައީސް


Russia ge vaccine ge rakkaatherikamaa medhu shakkukurevey: Dr. Fauci\nޑރ. އެންތޮނީ ފައުސީ\nރަޝިޔާގެ ވެކްސިންގެ ރައްކާތެރިކަމާއި މެދު ޝައްކުކުރެވޭ: ޑރ. ފައުސީ\n12 އޯގަސްޓް 2020 - 10:51:51\nކޮވިޑާއި ދެކޮޅަށް ތައާރަފްކުރެވުނު ވެކްސިންގެ ރައްކާތެރިކަމާއި މެދު ޝައްކު އުފެދޭ ކަމަށް އެމެރިކާގެ ޓޮޕް އިންފެކްޝަސް ޑިސީސް އެކްސްޕާޓް ޑރ. އެންތޮނީ ފައުސީ ވިދާޅުވެއްޖެ އެވެ.\nމި ހަފްތާގެ ކުރީކޮޅު ރަޝިޔާގެ ރައީސް ވްލަޑިމިރް ޕުޓިން ވިދާޅުވީ ދުނިޔޭގެ ފުރަތަމަ ކޮވިޑް ވެކްސިން ބޭނުންކުރުމުގެ ހުއްދަދީފައިވާ ކަމަށެވެ. ރަޝިޔާގެ ވެކްސިން ތައްޔާރުކޮށްފައި ވަނީ އެ ބައްޔަށް ވެކްސިނެއް ތައްޔާރުކުރުމަށް ނަގާނެ ކަމަށް ބެލެވުނު މުއްދަތަށް ވުރެ ކުރިންނެވެ. އެގޮތުން ރަޝިޔާގެ ހެލްތް މިނިސްޓްރީން އެ ވެކްސިން ގިނަ އަދަދަކަށް އުފެއްދުމަށް ވަނީ ނިންމާފައެވެ.\nއޭބީސީ ނިއުސްއަށް ޑރ. އެންތޮނީ ފައުސީ ވިދާޅުވީ ރަޝިޔާގެ ވެކްސިނަކީ ރައްކާތެރި އަދި ރަނގަޅު ނަތީޖާ ލިބޭނެ އެއްޗެއް ކަމަށް އުއްމީދުކުރިނަމަވެސް އެކަމާއި މެދު ޝައްކުކުރެވޭ ކަމަށެވެ. އަދި ވެކްސިނެއް ހެދުމާއި ވެކްސިނަކީ ރައްކާތެރި އަދި ރަނގަޅު ނަތީޖާ ލިބޭނެ އެއްޗަކަށް ވުމަކީ ތަފާތު ދެކަމެއް ކަމަށެވެ. ޑރ. ފައުސީ އިތުރަށް ވިދާޅުވީ އެމެރިކާގައި އެތައް ވެކްސިނެއް ތައްޔާރުކުރަމުންދާއިރު ގިނަ އަދަދެއްގެ މީހުންނަށް ގެއްލުން ކުރާނެކަމުގެ ފުރުސަތު އޮތް ނުވަތަ ކޮވިޑާއި ދެކޮޅަށް މަސައްކަތް ނުކުރާނެ ވެކްސިނެއް ދޭން ބޭނުން ނަމަ ކުރިއަށް އޮތް ހަފްތާގައިވެސް އެ ގައުމުން ވެކްސިން ދެވިދާނެ ކަމަށެވެ. ނަމަވެސް އެއީ ކަންތައް ހިނގަންވާނެ ގޮތެއް ނޫން ކަމަށް އޭނާ ވިދާޅުވެއެވެ.\nއެމެރިކާގައި އެންމެ ބޮޑަށް ބެލޭނީ ރައްކާތެރިކަމަށް ކަމަށް ޑރ. ފައުސީ ވިދާޅުވެއެވެ. ފައުސީގެ އިތުރުން ބައެއް މެޑިކަލް އެކްސްޕާޓުން ވަނީ ރަޝިޔާގެ ވެކްސިނާއި މެދު ކަންބޮޑުވުން ފާޅުކޮށްފައެވެ. އޭގެ ތެރޭގައި ހިމެނޭ ރަޝިޔާގެ މަގްބޫލު ފާމަސިއުޓިކަލް ކުންފުންޏަކުންވެސް ކަންބޮޑުވުން ފާޅުކޮށް، އެކަމާއި ގުޅިގެން ރަޝިޔާގެ ހެލްތް މިނިސްޓްރީއަށް ވަނީ ސިޓީއެއް ފޮނުވާފައެވެ.\nރަޝިޔާއިން ތައާރަފްކުރެވުނު ވެކްސިނަކީ މުޅިން އާ ވެކްސިނެއް ކަމަށާއި އެތައް ސަތޭކަ މީހުންނަށް ވެކްސިން ޓެސްޓުކުރުން ނިންމާފައި ނުވާ ކަމަށާއި އަދި ފޭސް ތިނެއްގެ އެތައް ހާސް މީހުންވެސް ހިމަނާފައިވާކަމަށް އެ ސިޓީގައި އެ ކުންފުނިން ވަނީ ފާހަގަކޮށްފައެވެ.\nއަންގާރަ ދުވަހު ޑަބްލިއުއެޗްއޯއިން ބުނީ ރަޝިޔާގެ ސައިންޓިސްޓުންނާއި އޮތޯރިޓީތަކާއި ވާހަކަދައްކާފައިވާ ކަމަށާއި ޓްރައިލްތަކުގެ އިތުރު ޑީޓެއިލްތަކާއި ގުޅޭގޮތުން މަޝްވަރާކުރުމަށް އުއްމީދުކުރާ ކަމަށެވެ.


Ajnaadh Ali | މައިތިރި\nއަޖްނާދު ޢަލީ ގެ ލިޔުންތައް\nއަޖްނާދު ޢަލީ9މާރޗް 2018\n…..”އަބުއްސާއިބު ވިދާޅުވިއެވެ. އަހަރެން އަބޫ ސަޢީދުލް ޚުދްރީގެ އަރިހަށް، އެކަލޭގެފާނުގެ ގެކޮޅަށް ދިޔައިމެވެ. އަދި (އަބުއްސާއިބު) ވިދާޅުވިއެވެ. އަދި އަހަރެންނަށް ފެނުނީ އެކަލޭގެފާނު ނަމާދުކުރައްވަން ހުންނަވަނިކޮށެވެ. ދެން އަހަރެން އެކަލޭގެފާނު ނަމާދުފުޅުން އަވަދިވެވަޑައިގަންނަވަންދެން އިންތިޒާރުގައި […]\nފާޙިޝް ކަންތަކުގައި އުޅެނިކޮށް ހިތާވި ޖިންނި\nއަޖްނާދު ޢަލީ 30 ޖޫން 2016\nއަތޮޅު ސްކޫލުން ކިޔެވުން ނިންމުމަށް ފަހު، ހަޔަރ ސްޓަޑީޒް ހެދުމަށް މާލެ އައިސް އެއް އެޕާރޓްމެންޓެއްގައި ދިރިއުޅެމުން އަންނަ3އަންހެން ކުދީންނެވެ. އެއީ ޝަޒޫއާއި، މަރީ އަދި ހާރިސާއެވެ. މިތަނުން ޝަޒޫ ކިޔެވުމަށް […]


ބިކިނީ ހަޔާތުން ލިބުނީ 500،000 ފޮލޯވަރސް އާ ނަރަކަކަން އެނގުނީ ބޯފަޅައިގެންދާވަރަށް ރިއްސަންފެށީމަ! ކަރީމާ\nއާރޓިކަލްކިޔުމަށް ހޭދަވާނެކަމަށް ބެލެވެނީ :6މިނެޓް, 11 ސިކުންތު\nއަހަރެންނަކީ ކަރީމާއެވެ. އުމުރަކީ 22 އަހަރެވެ. އަހަރެން ނިޞްބަތްވަނީ އަފްޣާނިސްތާނަށެވެ. އެއީ ޤައުމެއް ނޫނެވެ. ބިރުވެރި ކިއްލާއެކެވެ. އަބަދު އުޅެންޖެހެނީ ބޮމުންނާއި ބަޑިން ސަލާމަތް ނުވެވިގެންނެވެ. އެހާލަތުގައިވެސް އުޅެންޖެހެނީ މޫނު ނިވާކޮށްގެންނެވެ. މުޅިގައިގައި ފޮތި އޮޅައި ނިވާގެންނެވެ.\nއެހުރިހާ ކަންކަމާއިއެކު އަހަރެން އަބަދުވެސް އައީ އަފްޣާނިސްތާނެވެ ކިޔާ ބިރުވެރި ކިއްލާއިން ސަލާމަތްވެވޭނެ ގޮތަކަށް އިންތިޒާރުކުރަމުންނެވެ. ހޮޓަލެއްގެ ރިސިޕްޝަނިސްޓެއްގެ ވަޒީފާ އަދާކޮށްގެން ލިބޭ މުސާރަ އައީ އެފަދަ ދުވަހަކަށްޓަކައި އެއްކުރަމުންނެވެ.\nމީގެ2އަހަރު ކުރިން ބައްދަލުވި އިނގިރޭސިއެއްގެ އެހީތެރިކަމުގައި އިނގިރޭސިވިލާތަށް އޭނާ އާއިއެކު ބަދަލުވީމެވެ. އެބިރުވެރި ކިއްލާއިން ސަލާމަތްވުމަށެވެ.\nބަދަލުވުމަށްފަހު ގައިގައި އޮޅައިގެން އުޅުނު ފޮތިތައް ނަގައި އުކައިލީމެވެ. ބިކިނީއަށް ބަދަލުކޮށްލީމެވެ. އިންސްޓަގްރާމްގައި ފޮޓޯތައް ފޮނުވަން ފެށީމެވެ. އިސާހިތަކު ފޮލޯވަރސް އިތުރުވަމުން އައިސް 500،000 އަށް އެރިއެވެ.\nއެއިރު ހަވީރު ވެއްޖެ ނަމަ އަހަރެން އުޅެނީ ކޮންމެވެސް ކްލަބެއްގައެވެ. ކޮންމެވެސް ފިރިހެނުންތަކަކާއިއެކު މަޖާކުރުމަށެވެ. ބޭނުންވީ އަފްޣާނިސްތާނުގައި އުޅެންޖެހުނު ހުރިހާ ދަތިހާލެއް ހިތުން ފިލުވައިލުމަށެވެ.\nމިދިއަ ފެބްރުއަރީ މަހު އަހަރެންގެ ބޮލުގާ ރިއްސަންފެށިއެވެ. ވާނުވާއެއް ނުއެނގޭ ވަރަށެވެ. ބޭހަކަށް ނުގުޑައެވެ. ރިއްސާލެއް ގަދަކަމުން ފާރުގައި އަމިއްލައަށް ބޮލުންތެޅޭ ހިސާބަށް ގަދައަށް ރިއްސައެވެ.\nޑޮކްޓަރަށް ދެއްކޭނެ ގޮތެއް ނެތެވެ. ޑޮކްޓަރަށް ގޮސްފިނަމަ އެތައް ސަތޭކަ ޕައުންޑެއް ބިލަށް އަރާނެއެވެ. އަތަކު އެއްވެސް ފައިސާއެއް ނެތެވެ. އަހަރެން ގަދަވެހުރިއިރު މަޖާކުރަމުން ދިއައީ އަގަކަށް ނޫނެވެ. ހަމަ އެކަނި ދުވަހުގެ ބޭނުންތައް ފުއްދައިލެވުމުން ނިމުނީ ކަމަށް ހަދައިގެންނެވެ. ބަލިވެދާނެ ކަމަކަށް ނުވަތަ ދަތިވެދާނެ ދުވަހެއް އަތުވެދާނެ ކަމަށް ބެލިފައެއް ނެތެވެ.\nއެއިރު އެކީގައި ކްލަބަށް ގޮސް އުޅުނު މީހުންނަށް ފޯނުކުރުމުން އެހީއެއްވާނެ މީހަކު ނުވިއެވެ. އެހީވާން އަންނާނެ ކަމަށް ބުނެއެވެ. ނަމަވެސް ހަމަ އެކަކުވެސް ނާދެއެވެ. އެންމެ ގަދައަށް ރިހުން ހުން ހުންނައިރުވެސް އެދެނީ ފޮޓޯއެއް ނޫނީ ވީޑިއޯ ކްލިޕަކަށެވެ.\nރިހުމަކަށް ބަދަލެއް ނާދެއެވެ. ދުވާލަކު ،23ފަހަރު ގަދައަށް ރިއްސާ ދުވަސްތައްވެސް މަދެއް ނޫނެވެ. އެހާލަތުގައި އަހަރެންގެ ވިސްނުން ބަދަލުވާން ފެށިއެވެ. މާތް ﷲ އާއި ހިޖާބުގެމަތިން ހަނދާންވާން ފެށިއެވެ. ނަމާދުކުރުން ހުއްޓައިލެވުނުކަން ވިސްނުމުން ރޮވެން ފެށިއެވެ. މާތް ﷲ އަށް ތައުބާވީމެވެ. އުޅެވުނު ޒަމާނީ ގޮތްތަކާއިމެދު ހިތާމަކުރަން ފެށީމެވެ. ބަރާބަރަށް ނަމާދުކުރަން ފެށީމެވެ.\nނަމާދުކުރަން ފެށުމުން ހަމަ ގައިމުވެސް އިތުރު ބާރެއް ލިބެން ފެށިއެވެ. ތަދަށް ހިތްވަރުކުރުމުގެ ބާރެވެ. މާތްﷲ ޝިފާ ދެއްވަވާނެ ކަމުގެ ޔަޤީން ކަމެވެ. ހަޔާތާއިމެދު މާޔޫސްވުން އެކުގައި ކެނޑިގެންދިއައެވެ.\nއެއީ ފެބްރުއަރީ މަހުގެ 28 ވަނަ ދުވަހެވެ. އަތުގައި އެއިރު ބާކީ އޮތީ އެންމެ3ޕައުންޑެވެ. ފިހާރައަކަށް ގޮސް ޕާނަކާއި ފެންފުޅިއެއް ގަނެގެން ގެއަށް ވަނީ ހަމަ ހިތްހަމަޖެހިލައިގެންހުރެއެވެ. މާތްﷲ ރިޒްޤް ދެއްވަވާނެ ކަމުގެ ޔަޤީންކަން އޮތެވެ. އަދި މާރިޗް މަހުގެ ކޮޓަރި ކުލި ވެސް ދެއްކޭނެ މަގެއް މާތްﷲ ދައްކަވާނެ ކަމުގެ ޔަޤީންކަން އޮތެވެ. އަދި ބުނަން ހެއްޔެވެ. ކުލި ނުދެއްކިގެން މަގުމަތިވީ ނަމަވެސް ބަނޑަށް ޖެހިގެން ސަލާން ޖަހަން ޖެހުނު ނަމަވެސް ކުރިން އުޅުނު ޒަމާނީ އުޅުން ދެން ނުއުޅޭނެކަމުގެ ޔަޤީންކަން އަމިއްލަ ނަފްސަށް ހުންނަނީ ލިބިގަނެގެންެވެ.\nއެރޭގެ އިޝާނަމާދަށްފަހު އެންމެ ފަހުން އޮތް2ފޮތި ޕާން ކާލައިގެން ފެންކޯވަރެއް ބޯލައިގެން ނިދޭތޯ އޮށޯތީމެވެ. އެއިރުވެސް ހަމަ ގަދައަށް ބޮލުގައި ރިއްސައެވެ. އޮށޯވެ އޮވެ ﷲއަށް ދުޢާ ކުރީމެވެ. މިއަޅާއަށް ކޮންމެވެސް މަގެއް ދެއްކެވުން އެދިއެވެ. ޒަމާނީ ދިއިރިއުޅުމަކާއި ނުލައި ދިރިއުޅޭނެ މަގެއް ދެއްކެވުން އެދިއެވެ.\nކިޔެވުނު ވަރަކަށް ތަޞްބީޙަ ކިޔަމުން ނިދޭތޯ މަސައްކަތްކުރަމުން ދަނިކޮށް މީހަކު ދޮރުގެއި ރަނގަބީލު ޖެހިއެވެ. ތެދުވެގެން ގޮސް ބަލައިލިއިރު ދޮރުމަތީގައި ހުރީީ އަރަބި ހެދުން ލައިގެންހުރި މެދު އުމުރުގެ ފިރިހެނެކެވެ. ކުޑައިރުކޮޅަކު މަޑުކޮށްލައިދިނުމަށް އެދުމަށްފަހު އައިސް ބެލިއިރު އަފްޣާނިސްތާނުގައި ލައި އުޅުނު އެއްވެސް ހެދުމެއް ފެންނާކަށް ނެތެވެ. ވަރަށް ހޯދީމެވެ. ލެވުނު ތަނެއް ހަނދާނެއްވެސް ނުވިއެވެ. ގާތީ އުކައިލެވުމެވެ. އެންމެފަހުން ނަމާދުކުރަން އަޅަން ގެންގުޅުނު ދޮޅިފޮތިގަނޑު އަޅައިގެން ގޮސް ދޮރު ހުޅުވީމެވެ.\nގެއަށް ވަނުމަށް ދައުވަތު ދިނުމުން އެއްވެސް ކިބުރުވެރިކަމެއް ނެތި އޭނާ ވަނެވެ. އޭނާ ބުނި ގޮތުގައި އަހަރެންގެ ކުރިން އެ ކޮޓަރީގައި އުޅުނީ އޭނާ އާއި ގާތް ގުޅުމެއް އޮންނަ ބައެކެވެ. އެހެންވެ އޭނާ އައީ އެމީހުންނާއި ބައްދަލުކުރުމަށެވެ.\nއޭނާގެ ތަޢާރަފްގައި އޭނާ ބުނީ އޭނާއަކީ ޔޫއޭއީގެ ވިޔަފާރިވެރިއެއް ކަމަށެވެ. ދޭތެރެ ދޭތެރެއިން އިނގިރޭސިވިލާތަށް އަންނަ ކަމަށާއި މިފަހަރުވެސް އައީ3ދުވަހުގެ ޗުއްޓީއެއްގައި ކަމަށެވެ.\nއެއިރުވެސް ވަރަށް ގަދައަށް ބޮލުގައި ރިއްސައެވެ. އަހަރެން މަސައްކަތްކުރީ އެކަން އޭނާއަށް ނުއެންގުމަށެވެ. އެވަގުތު އޭނާ އެދުނީ ފެންފޮދަކަށެވެ. ކޮޓަރިއަށް ވަދެ ބެލިއިރު ފުޅީގައި ހުރީ ހަމަ ކޯވަރެއްހައި ފެންފޮދެކެވެ. އަހަރެން ތަށްޓެއް ދޮވެގެން ފުޅި ހިފައިގެން އައިސް އޭނާއަށް އެ ފެންފޮދު ދިނީމެވެ.\nޤަޞްދަކު ނޫނެވެ. ބޭއިޚްތިޔާރުގައެވެ. އަހަރެންނަށް ރޮވުނެވެ. އަދި ބުނެވުނެވެ. "މަޢާފްކުރާށެވެ. ނުފުދުނު ދޯއެވެ. ނަމަވެސް އަހަރެންގެ އަތަކު އިތުރު އެންމެ ފެން ފޮދެއްވެސް ނެތެވެ. އަދި ފެން ގަންނާނެ އެންމެ ޕެނީއެއްވެސް ނެތެވެ. ވަރަށް ބޮޑަށް މަޢާފް ކުރާށެވެ."\nއޭނާއަށް ލިބުނީ ކުއްލި ހައިރާންކަމެކެވެ. އަދި އަހަރެންނާއިމެދު ސުވާލުކުރަން ފެށިއެވެ. އޭނާ އާއިއެކުގައި ތިބި ދެމީހުންކުރެ އެކަކު ފެންގަންނަން ފޮނުވިއެވެ.\nއަހަރެންގެ ހަޔާތް ކިޔައިދިނީމެވެ. އަހަރެންގެ ހަޔާތަށް ގެނެވުނު ބަދލުތައްވެސް ކިޔައިދިނީމެވެ. އެކަމުން ފެނުނު ނަތީޖާވެސް ކިޔައިދިނީމެވެ. އަދި ބުނީމެވެ. "އަހަރެންގެ ހަޔާތަށް ގެނެވުނު ޒަމާނީ ބަދަލުގެ ސަބަބުން ކުރު މުއްދަތެއްގައި އަހަރެންގެ އިންސްޓަގްރާމަށް 500،000 ފޮލޯވަރސް ލިބުނެވެ. ދެން ލިބުނީ ނަރަކަކަން ވިސްނުނީ ބޮލުގައި ރިއްސަން ފެށުމުންނެވެ. މިވަގުތު އަހަރެންނަކީ ހަމަ އެންމެ ޕެނީއެއްވެސް ނެތް ނިކަމެއްޗަކީމެވެ. ނަމަވެސް އަހަރެންގެ ހިތް ވަރަށް މުއްސަންޖެވެ. މާތްﷲ މަގެއް ދައްކަވާނެ ކަމުގެ ޔަޤީންކަން އެބައޮތެވެ."\nއަހަރެންގެ ވާހަކަތައް އަޑު އިވުމުން އޭނާ ވިސްނަން އިނދެއިނދެފައި ބުންޏެވެ. "އަހަރެންނަށް ވިސްނުނު ގޮތުން މާތްﷲ ތިބާގެ ބެލެނިވެރިކަން މިއަޅާ އާއި ހަވާލުކުރައްވައިފިއެވެ. އަހަރެންނާއިއެކު ހޮޓަލަށް ހިނގާށެވެ. ތިބާއަކީ މާތްﷲ މިއަޅާ އާއި ހަވާލުކުރެއްވެވި އަމަނާތެއްގެ ގޮތުގައި ބަލަހައްޓާނަމެވެ. އަހަރެން މާދަމާ ފުރާނީ ތިބާ ގޮވައިގެންނެވެ."\nމާރިޗް މަހުގެ 1 ވަނަ ދުވަހުގެ އިރު އޮއްސުނުއިރު އަހަރެންނަށް ހުރެވުނީ އޭނާގެ ގޭގައެވެ. އޭނާ އަހަރެންގެ ކިބައިން އެދުނީ އޭނާގެ މައިނެތް ދެ ދަރިން ބަލަހައްޓައި ދިނުމަށެވެ. ގޭގެ ކަންކަން ބަލަހައްޓައިގެން އަބުރުވެރިކަމާއިއެކު ގޭގައި އިނދެ ދިނުމަށެވެ. އަދި އެކަމަށް އަގު ދޭނެ ކަމަށްވެސް އޭނާ ބުންޏެވެ.\nމާތްﷲ އިރާދަފުޅުން މިއަދު އަހަރެން މިއިނީ އޭނާގެ ގޭގައެވެ. އެއީ ވަރަށް މާތް ފިރިހެނެކެވެ. ދައްކަން ނުޖެހޭ އެއްވެސް ވާހަކައެއް ނުދައްކައެވެ. ގޭގައި އަހަރެންނަށް އެހީތެރިވާނެ އަންހެން ނޯކަރަކާއި ފިރިހެން ނޯކަރަކުވެސް އެބަތިއްބެވެ.\nއަހަރެންގެ އުންމީދަކީ އަހަރެންނަށް ލިބޭ އުޖޫރައަކުން މައިންބަފައިންނަށް އެހީތެރިވުމެވެ. އެއީ ދެ މުސްކުޅިންނެވެ. އަހަރެންނަށް އުޖޫރައެއް ލިބި އެއިން އެމީހުންނަށް އެހީވެއްޖެނަމަ އެމީހުން އަހަރެންގެ ކުށްތަކަށް މަޢާފްކުރާނެ ކަމުގެ އުންމީދުގައި ކެތްތެރިކަން މިވަނީ ކުޑަވެފައެވެ.\nއަހަރެން މިވާހަކަތައް މީޑިއާ އާއި ހިއްސާ މިކުރީ ސޯޝަލް މީޑިއާގައި ހަރަކާތްތެރިވާ އަންހެން ކުދިންނަށް އިބްރަތަކަށެވެ. އިބްރަތް ޙާޞިލުކުރާނެ ގޮތެއް ނިންމާނީ އެކުއްޖެކެވެ.\n31 މާޗް 2017


Fandiyaarun Ge Gaanoonah Genai Islaahu Thasdheegu Kurahvvaifi - Vaguthu\nފަނޑިޔާރުންގެ ގާނޫނަށް ގެނައި އިސްލާހު ތަސްދީގު ކުރައްވައިފި\nފަނޑިޔާރުންގެ ގާނޫނަށް ރައްޔިތުންގެ މަޖިލީހުން އިއްޔެ ގެނައި އިސްލާޙު ރައީސް އަބްދުﷲ ޔާމީން ތަސްދީގު ކުރައްވައިފިއެވެ.\nޕީޕީއެމްގެ ނައިބު ރައީސް އަދި ފޮނަދޫ ދާއިރާގެ މެންބަރު އަބްދުއްރަހީމް އަބްދުﷲ އެ ގާނޫނަށް ހުށަހެޅުއްވި އިސްލާހު މަޖިލީހުން އިއްޔެ ފާސްކުރީ ވޯޓުގައި ބައިވެރިވެ ވަޑައިގެންނެވި 38 މެމްބަރުންގެ އިއްތިފާގުންނެވެ.\nއަބްދުލްރަހީމް ހުށަހެޅުއްވި އެ އިސްލާގައި ފަނޑިޔާރުންގެ ޤާނޫނުގެ 27 ވަނަ މާއްދާގެ (ފ) ގައި ބުނެފައި އޮންނަނީ ފަނޑިޔާރުންގެ މައްޗަށް ޖިނާޢީ ކުށެއް ސާބިތުވެއްޖެކަމަށް ޝަރުޢީ ކޯޓަކުން ކުރާ ޙުކުމެއް ނިހާޢީ ޙުކުމެއް ކަމަށް ކަނޑައެޅޭ ހިނދުން ފެށިގެން އެފަނޑިޔާރަކު މަގާމުން ވަކިވާނެއެވެ.


MACL In Alhaa 15 Bureege2Tower Ge Amalee Massakkai Fashaifi - Vaguthu\nއެމްއޭސީއެލް އިން އަޅާ 15 ބުރީގެ ދެ ޓަވަރުގެ އަމަލީ މަސައްކަތް ފަށައިފި\nމިއަދު ބޭއްވި ރަސްމިއްޔާތުގެ ތެރެއިން - ވަގުތު އިމޭޖެސް: އަޝްހާދު އަބްދުﷲ\nހިޔާ މަޝްރޫއުގެ ދަށުން މޯލްޑިވްސް އެއާޕޯޓްސް ކޮމްޕެނީ ލިމިޓެޑް (އެމްއޭސީއެލް) އިން އަޅާ 15 ބުރީގެ ދެ ޓަވަރުގެ އަމަލީ މަސައްކަތް ފަށައިފިއެވެ.\nމިއަދު ހަވީރު ހުޅުމާލެ ފޭސް2 ގައި ބޭއްވި ރަސްމިއްޔާތެއްގައި އެ މަސައްކަތް ފަައްޓަވާދެއްވީ އިކޮނޮމިކް މިނިސްޓަރު މުހައްމަދު ސައީދު އާއި އެމްއޭސީއެލްގެ މެނޭޖިންގ ޑިރެކްޓަރު އާދިލް މޫސާއެވެ.\nމި މަޝްރޫއުގެ ދަށުން އެމްއޭސީއެލް އިން އިން އަޅާ 15 ބުރީގެ ދެ ޓަވަރުގެ މަސައްްކަތް ކުރުމަށް ހަވާލުކޮށްފައި ވަނީ ޗައިނާގެ ބެއިޖިން އާބަން ކޮންސްޓްރަކްޝަން ގްރޫޕް (ބީޔޫސީޖީ) އާއެވެ.\nއެމްއޭސީއެލް އިން ވިދާޅުވީ އެ ކުންފުނިން އަޅާ ދެ ޓަވަރުގައި އެއް ކޮޓަރީގެ އެޕާޓްމެންޓާއި، ތިން ކޮޓަރީގެ އެޕާޓްމެންޓް ހުންނާނެކަމަށެވެ. އަދި މީގެ ސަބަބުން އެ ކުންފުނީގެ ގިނަ މުވައްޒަފުންތަކަކަށް ބޯހިޔާވަހިކަން ޔަގީންވެގެންދާނެކަމަށް ވިދާޅުވިއެވެ.\nއެ ރަސްމިއްޔާތުގައި ވާހަކަދައްކަވަމުން އެމްޑީ އާދިލް ވިދާޅުވީ، މިއީ ވަރަށް އުފާވެރި ދުވަހެއް ކަމަށާއި، ގިނަ ބައެއްގެ ހުވަފެންތަކެއްގެ ކުލަ ޖެހިގެން ދިޔަ ދުވަސް ކަމަށެވެ. އަދި މިއީ އެ ކުންފުނީގެ މުވައްޒަފުން އެންމެ އެދޭ އެއް ކަންތައްކަމަށްވެސް އާދިލް ވިދާޅުވިއެވެ.\nއާދިލް މޫސާ - ވަގުތު އިމޭޖެސް: އަޝްހާދު އަބްދުﷲ\n"މި ލިބޭ ފްލެޓް މުވައްޒަފުންނަށް ލުއިފަސޭހަގޮތެއްގައި ލިބޭނެ ހުރިހާ ކަންތައްތަކެއް ހަމަޖައްސަމުންދާކަން ފާހަގަކޮށްލަން. އަޅުގަނޑު ގަބޫލުކުރާގޮތުގައި، މީގައި އެންމެ އުނދަގޫވާކަމަކަށް ދިމާވާނީ ފައިސާގެ މައްސަލަ. އިރާދަކުރެއްވިއްޔާމުން ކުންފުނިންވެސް މިކަމަށް ލުއި ފަސޭހަ ގޮތްތަކެއް އަޅުގަނޑުމެން މި ދަނީ ބަލާ އެކަންތައް މަގުފަހިކޮށްދެވޭނެ މަގު ފަހިކޮށްދެމުން". އާދިލް ވިދާޅުވިއެވެ.\nއަދިލް ވިދާޅުވީ، އުއްމީދަކީ އަންނަ އަހަރު މި ދެ ޓަވަރުގެ މަސައްކަތް ނިމި އަންނަ އަހަރުގެ ތެރޭގައި މީހުންނަށް އުޅެވޭ ވަރު ކުރުން ކަމަށެވެ.\nމިނިސްޓަރު ސައީދު ވިދާޅުވީ، ކުންފިނިތަކުގެ ތެރެއިން ހިޔާ ޕްރޮގްރާމްގައި އެންމެ ފުރަތަމަ ބައިވެރިވުމަށް ނިންމި ކުންފުންޏަކީ އެމްއޭސީއެލް ކަމަށެވެ.\n"އެހެންވީމަ އެކަމުން ދޭހަކޮށްދޭ މުވައްޒަފުން ކުރިއަރުންވަން އަދި މުވައްޒަފުންގެ އާއިލާތަކުގެ ކުރިއެރުމަށް މެނޭޖިންގ ޑައިރެކްޓަރާއި، މެނޭޖްމެންޓުން އަދި ބޯޑުގެ ކެރުންތެރިކަން". ސައީދު ވިދާޅުވިއެވެ.\nމުވައްޒަފުންނަށްޓަކައި ހިޔާ މަޝްރޫއުގެ ދަށުން ހެދޭ ޓަވަރުތަކުގެ އެންމެ ފުރަތަމަ ހަގީގަތަކަށް ހެދޭ ދެ ޓަވަރުގެ މި ދެޓަވަރު ހަދައިދެއްވުމަށް މިނިސްޓަރު ސައީދު ވިދާޅުވުއިރު، އެ ކުންފުންޏަށް މިކަން ކުރެވޭނެކަމަށްވެސް ވަނީ ވިދާޅުވެފައެވެ\nހުޅުމާލޭގައި 80،000 މީހުންނަށް ބޯހިޔާވަހިކަން ފޯރުކޮށްދިނުމަށް 36 ޓަވަރު އަޅާނެއެވެ. އެތައް އާއިލާއަކަށް ބޯހިޔާވަހިކަން ފޯރުކޮށްދިނުމަށް "ހިޔާ"ގެ ނަމުގައި ބޮޑު މަޝްރޫއެއް އިފްތިތާހުކޮށްދެއްވީ މިދިޔަ ނޮވެމްބަރު މަހުގެ 18 ވަނަ ދުވަހުގެ ރޭ ހުޅުމާލޭގައި ބޭއްވި ހާއްސަ ރަސްމިއްޔާތެއްގައި ރައީސުލްޖުމްހޫރިއްޔާގެ ދެކަނބަލުންނެވެ.\nފެބުރުއަރީ 12, 2018 22:26\nކުންފުނީގެ ހުރިހާ މުވައްޒަފުން ދިރިއުޅުމުގެ އުއްމީދު ކަމަށްވާ ބޯހިޔާވަހިކަން ހައްލެއް، ކުރިމަގެއް، ޔަޤީން ކަމެއްލިބުމަކީ މިއަދު ކުންފުނީގެ ހުރިހާ މުވައްޒަފުން މިކަމަށްޓަކައި، މެނޭޖްމަންޓް އަދި ރަޢީސުލް ޖުމްހޫރިއްޔާ އަށް ޝުކުރު ރައްދުކުރަން ވަނީ ކެއްމަދުވެފައެވެ.


Gulhifalhugai bidheysee Detention Center eh alhanee\nރައީސް އޮފީހުގައި އެކޮނަމިކް މިނިސްޓްރީއިން ނޫސްވެރިންނަށް މައުލޫމާތު ދެއްވަނީ -- އަހުމަދު ޝުރާއު | އަވަސް\nގަވާއިދަ ހިލާފަށް އެތެރެވާ ބިދޭސީން ބައިތިއްބަން ގުޅީފަޅުގައި ޑިޓެންޝަން ސެންޓަރެއް ގާއިމު ކުރުމުގެ މަސައްކަތް މި މަހު ފަށާނެ ކަމަށް އިކޮނޮމިކް މިނިސްޓަރު ފައްޔާޒު އިސްމާއީލް ވިދާޅުވެއްޖެ އެވެ.\nމީގެ ކުރިން ބިދޭސީ މަސައްކަތްތެރިިންގެ މެންޑޭޓްތައް ދީފައި އޮންނަނީ އިމިގްރޭޝަނަށެވެ. ނަމަވެސް މި ސަރުކާރުގައި ބިދޭސީ މަސައްކަތްތެރިންގެ ހުރިހާ ކަމެއް އިކޮނޮމިކް މިނިސްޓްރީގެ މެންޑޭޓްގެ ދަށަށް ވަނީ ބަދަލުކޮށްފަ އެވެ.\nރައީސް އޮފީހުގައި މިއަދު ބޭއްވި ނޫސްވެރިންގެ ބައްދަލުވުމެއްގައި އިކޮނޮމިކް މިނިސްޓަރު ފައްޔާޒު ވިދާޅުވީ ރާއްޖޭގައި މިހާރު މަސައްކަތް ކުރަމުންދާ ބިދޭސީންގެ އަދަދު 250000 އަށްވުރެ ގިނަ ކަމަށާއި އޭގެ ތެރޭގައި ގަވާއިދާ އެއްގޮތަށް އެތެރެވެގެން އުޅޭ ބިދޭސީންނާއި ގަވާއިދާ ހިލާފަށް އުޅޭ ބިދޭސީން ހިމެނޭ ކަމަށެވެ.\nމިނިސްޓަރު ފައްޔާޒު ވިދާޅުވީ ގަވާއިދާ ހިލާފަށް އެތެރެވާ ބިދޭސީންގެ މައްސަލަތައް ހައްލު ކުރަން މަސައްކަތް ކުރަމުންދާ ކަމަށާއި ނަމަވެސް އެންމެ ފުރިހަމަ ގޮތުގައި އެ މަސައްކަތް ކުރަން ދަތިތަކެއް ހުރި ކަމަށެވެ. އެ ގޮތުން އިންސްޕެކްޓްކޮށް ބަލަހައްޓާނެ މުވައްޒަފުންނާއި ވަސީލަތްތައް މަދު ކަން މިނިސްޓަރު ފާހަގަ ކުރެއްވި އެވެ.\nގަވާއިދާ ހިލާފަށް އެތެރެވެ މަސައްކަތް ކުރާ ބިދޭސީންގެ މައްސަލަ ހައްލު ކުރަން އަންނަ ޖުލައި މަސް ތެރޭގައި ރެގިއުލޝަނަލައިޒް ޕްރޮގްރާމެއް ފަށައި، ގަވާއިދުގެ ތެރެއަށް ގެނެސްގެން މަސައްކަތް ކުރެވެން ތިބި ބިދޭސީންނަށް އެކަން ކޮށްދިނުމުގެ އިތުރަށް ފޮނުވާލަން ޖެހޭ މީހުންގެ މަސައްކަތް ކުރާނެ ކަމަށް ވެސް މިނިސްޓަރު ވިދާޅުވި އެވެ.\nއަދި ވިދާޅުވީ އެފަދަ ބިދޭސީން ބައިތިއްބަން ގުޅީފަޅުގައި ޑިޓެންޝަން ސެންޓަރެއް އެޅުމުގެ މަސައްކަތް ވެސް ކުރާ ކަމަށެވެ.\n"އަޅުގަނޑުމެންގެ ވަސީލަތްތައް ހުރި ގޮތުން ވާގޮތަކީ އަޅުގަނޑުމެންނަކަށް މީހުން ހައްޔަރު ކޮށްގެން ގެންގުޅޭވެނެ ގޮތެއް ނެތް. އަޅުގަނޑުމެން އިރާދަކުރެއްވިއްޔާ 1000 މީހުންގެ ޑިޓެންޝަން ސެންޓަރެއް ގުޅީފަޅުގައި ގާއިމު ކުރުމުގެ މަސައްކަތް ވެސް މި މަސް ތެރޭގައި ޓެންޑާ ކުރާނަން." މިނިސްޓަރު ވިދާޅުވި އެވެ.\nމީގެ އިތުރުން ގަވާއިދާ ހިލާފަށް އެތެރެވެ މަސައްކަތް ކުރާ ބިދޭސީން މަދު ކުރަން ކޯޓާގެ ކަންކަން މިހާރަށްވުރެ ލުއި ކުރެވޭނެ ގޮތަށް ގަވާއިދަށް އިސްލާހު ގެނައުމުގެ މަސައްކަތް ވެސް ކުރާ ކަމަށް މިނިސްޓަރު ވިދާޅުވި އެވެ. ކޯޓާގެ ކަންކަން މިހާރު ލަސްވަމުން ދަނީ ކުރަން ޖެހޭ މަސައްކަތަށް މިނިސްޓްރީގައި އެކަށީގެންވާ ވަރަށް ވަސީލަތްތަކާއި މުވައްޒަފުން ނެތުމުން ކަމަށް މިނިސްޓަރު ވިދާޅުވި އެވެ.\n"ކޯޓާ އެޕްލައި ކުރީމަ އަޅުގަނޑުމެން އެބަ ޖެހޭ އެ ތަނެއް ބަލައި އިންސްޕެކްޝަނަށް ފޮނުވަން. މާލޭގައި އެ ކަން މި ކުރަނީ މިނިސްޓްރީން. ނަމަވެސް މިނިސްޓްރީގަ ނެތް އެ ވަރަށް މުވައްޒަފުންނެއް ނެތް. އެހެންވެ ލަސްތަކެއް ވޭ. ރަށްރަށުގައި އެ ކަން ކުރަނީ ކައުންސިލްތަކުން. އެހެންވެ ކައުންސިލްތަކުން އެކަންކޮށް އަޅުގަނޑުމެންނަށް ފޮނުވީމަ އިތުރަށް ކުރިއަށް މި ދެވެނީ." މިނިސްޓަރު ފައްޔާޒު ވިދާޅުވި އެވެ.\nފައްޔާޒު ވިދާޅުވި ގޮތުގައި ކޯޓާގެ ކަންކަމަށް ގެންނާނެ އެއް ބަދަލަކީ މިނިސްޓްރީއަށް އެ ކަމެއް ހުށަހެޅުމުގެ ކުރިން ކައުންސިލަށް ހުށަހަޅައިގެން އިންސްޕެކްޓްކޮށް އެ ތަނުން ހުރިހާ ކަމެއް ކުރުމުން މިނިސްޓްރީން ހުއްދަ ދޫކުރާ ގޮތަށް ހަމަޖެއްސުމެވެ. އެއިރުން މިހާރަށްވުރެ ކޯޓާގެ ކަންކަން އަވަސްވެގެން ދާނެ އެވެ.\n"އަޅުގަނޑުމެންގެ ޓާގެޓެއް އެއީ ހަތް ދުވަސް ތެރޭގައި ކޯޓާގެ ކަމަކާ ގުޅޭ ގޮތުން ނިންމަން ޖެހޭ ހުރިހާ ނިންމުމެއް ނިންމުން. އަދި ޓާގެޓެއް އެއީ އެމްޕްލޯއިމަންޓް އެޕްރޫވަލްތަކާއި އެމްޕްލޯއިމަންޓް ކެންސަލޭޝަން ކުރުމުގައި ވެސް މަދުވެގެން ތިން ދުވަސް ތެރޭގައި އެ ކަމާ މެދު ގޮތެއް ނިންމުން. އަދި އެ ހިސާބަށް ނުދެވޭ. އެކަމަކު ޓާގެޓަކީ އެއީ." މިނިސްޓަރު ވިދާޅުވި އެވެ.\nރައީސް އޮފީސް ބިދޭސީން މިނިސްޓްރީ އޮފް އިކޮނޮމިކް ޑިވެލޮޕްެމަންޓް + ފައްޔާޒް އިސްމާއީލް ގުޅިފަޅު


Ehen meehun copy nukoh original akah vey: Kajol\n"ޓްރިބަންގާ" ގެ ތަރިންނާއެކު ކާޖޮލް. މެދުގައި އަދި ޑައިރެކްޓަރު ރޭނުކާ\nއަލަށް ފިލްމީ ދުނިޔެއަށް ވަންނަ މީހުންނަށް ވަރަށް ރަނގަޅު އިރުޝާދެއް ފިލްމީ ބަތަލާ ކާޖޮލް ދީފި އެވެ. އޭނާ ބުނީ އަލަށް ފިލްމު ކުޅެން ފަށަން ގަސްތުކުރާ ހުރިހާ އެކްޓަރުން ކައިރީގައި ވެސް އޭނާ ބުނާނީ އެހެން އެކްޓަރަކު ނުވަތަ މީހަކު ކޮޕީ ކުރުމުގެ ބަދަލުގައި އޮރިޖިނަލް މީހަކަށް ވާށޭ އެވެ. ކާޖޮލް މިހެން ބުނީ އިންސްޓަގްރާމްގައި ކާޖޮލް ފޮލޯކުރާ މީހުންނާއެކު ބޭއްވި ލައިވް ޗެޓް ސެޝަނެއްގައި ފޭނުން ކުރި ސުވާލުތަކަށް ޖަވާބު ދެމުންނެވެ.\nމިހާރު ސޯޝަލް މީޑިއާ ފުޅާވެގެން ގޮސް މީހުން ހިތަށް އެރިހާ އެއްޗެއް ފިލްމީ ތަރިންނާ ދިމާލަށް ވެސް ގޮވާލުމުގެ ފުރުސަތު ހުޅުވިފައިވާއިރު އެގޮތަށް މީހުން ރުޅި އައިސްގެން ގޮވާ އެއްޗިއްސާ ކުރިމަތިލަނީ ކިހިނެއްތޯ އެހެން މީހަކު ސުވާލު ކުރުމުން ކާޖޮލް ބުނީ ނަފުރަތަކީ އެއްވެސް މީހަކަށް އެއާ ކުރިމަތިލާން އެހާ ފަސޭހަ އެއްޗަކަށް ނުވާނެ ކަމަށެވެ.\n"ނަފްރަތުގެ ވާހަކަ ދައްކާ މީހުން ދައްކާ ވާހަކަތަކަށް އަޅާ ނުލާ ޕޮޒިޓިވްކޮށް މީހާ ހުރުން ރަނގަޅީ. ކުރިޔަށް ވުރެ ވެސް ގަދަޔަށް ފިޔަޖަހާ ތަރިއަކަށް ވެވޭތޯ މަސައްކަތް ކުރުން ރަނގަޅުވާނީ،" ކާޖޮލް ބުންޏެވެ.\nސުވާލުކުރި އެހެން މީހަކު ކާޖޮލް ކައިރީ އެހީ "ދިލްވާލޭ ދުލްހަނިޔާ ލޭ ޖާއޭނގޭ" އާއި "ދިލްވާލޭ" އާ ދެ ފިލްމުން ކުރެ އޭނާއަށް މަގްބޫލީ ކޮން ފިލްމެއްތޯ އެވެ؟ ޖަވާބުގައި ކާޖޮލް ބުނީ "ދިލްވާލޭ ދުލްހަނިޔާ ލޭ ޖާއޭނގޭ" ކަމަށެވެ.\nޝާހްރުކް ޚާނަކީ ހަމަ އެންމެ ބެސްޓް ސުޕަސްޓާ ކަމަށް ފޭނަކު ބުނުމުން ކާޖޮލް ވެސް އެ ވާހަކައާ އެއްބަސްވި އެވެ.\nކާޖޮލްގެ ދަރިފުޅު ނައިސާ ފިލްމު ކުޅެން ޝައުގުވެރިވޭތޯ އާއި އޭނާ ލޯންޗު ކުރަން ކާޖޮލް ރާވަނީ ކޮން ގޮތަކަށްތޯ މީހަކު ސުވާލު ކުރުމުން ކާޖޮލް ބުނީ ނައިސާގެ އެފަދަ ޝައުގުވެރި ކަމެއް ނެތް ކަމަށެވެ.\nއެކްޓަރު ސުޝާންތު ސިންގް ރާޖްޕޫތުގެ މަރާމެދު ދެކެނީ ކިހިނެއްތޯ މީހަކު ސުވާލު ކުރުމުން ކާޖޮލް ބުނީ ވަރަށް ހިތާމަހުރި ކަމެއް ކަމަށެވެ.\nއޭނާގެ ދެބެންގެ ދެދަރި ފިލްމީ ބަތަލާ ރާނީ މުކަރުޖީއަކީ ކޮން ކަހަލަ އެކްޓަރެއްތޯ ސުވާލު ކުރުމުން ކާޖޮލް ބުނީ ރާނީ އަކީ ވަރަށް ކުޅަދާނަ ބަތަލާއެއް ކަމަށެވެ.\nފިރިމީހާ އަޖޭ ދޭވްގަން އަށް ތައްޔާރު ކޮށްދޭ އެންމެ މީރު ކެއުމަކީ ކޮބައިތޯ ވެސް ކާޖޮލްގެ ފޭނަކު އޭނާއާ ސުވާލު ކުރި އެވެ. ޖަވާބުގައި އޭނާ ބުނީ ކިޗްޅާ ކިޔާ ކެއުމެއް ކަމަށެވެ.\nފިލްމީ ރޮނގުން ކާޖޮލް މިހާރު ތައްޔާރުވަމުން ދަނީ ޑިޖިޓަލް ޕްލެޓްފޯމްގައި އޭނާ ބައިވެރިވާ ފުރަތަމަ ޑްރާމާ "ޓްރިބަންގާ" ރިލީޒް ކުރުމަށެވެ. މި ފިލްމު ޑައިރެކްޓް ކުރަނީ ތަންކޮޅެއް ކުރިން ބައެއް ފިލްމުތަކުންނާއި ޓީވީ ސިލްސިލާތަކުން ފެނިފައިވާ ބަތަލާއެއް ކަމަށްވާ ރޭނުކާ ޝަހާނޭ އެވެ.\nމިއީ މުމްބައިގައި ހިނގާ ހާދިސާތަކަކަށް ބިނާ ކޮށްފައިވާ ޑްރާމާ އެކެވެ. އެއް އާއިލާއެއްގެ ތިން ޖެނެރޭޝަނެއްގެ ދިރިއުޅުން އަދި އެމީހުންނަށް ދިމާވާ ގިނަ މައްސަލަތަކެއް މި ޑްރާމާގައި ދައްކައިދޭނެ އެވެ. މި ޑްރާމާގައި ކާޖޮލް އާއެކު ބައިވެރިވަނީ މިތިލާ ޕާލްކަރް، ތަންވީ އަޒްމީ ކުނާލް ރޯއި ކަޕޫރެވެ. ފިލްމު ސްޓްރީމްކުރާނީ ނެޓްފްލިކްސް އިންނެވެ.


Riyaasee bayaanugai ummeedheh neii: Idhikolhu | Mihaaru\nއިދިކޮޅު ޕީޕީއެމް/ޕީއެންސީން ބޭއްވި ޖަލްސާއެއްގައި، ފޮނަދޫ ދާއިރާގެ ކުރީގެ މެމްބަރު، ޕީޕީއެމްގެ ނައިބު ރައީސް އަބްދުއްރަހީމް އަބްދުﷲ އާއި މާވަށު ދާއިރާގެ މެމްބަރު އަދި ކުރީގެ އިކޮނޮމިކް މިނިސްޓަރު މުހައްމަދު ސައީދު ބައިވެރިވެވަޑައިގަންނަވަނީ.---ފޮޓޯ: ހުސައިން ވަހީދު/މިހާރު\n03 ފެބުރުއަރީ 2020 - 19:36 16 comments\nރައީސްގެ ދެ ވަނަ ރައީސް ބަޔާނަށް ފަހު، އަދުރޭ ކުރެއްވި ޓްވީޓެއްގައި ވިދާޅުވީ ރައްޔިތުންގެ ހުރި ކަންބޮޑުވުންތަކަށް އެ ބަޔާނުގައި ރިއާޔަތްކޮށްފައި ނުވާ ކަމަށެވެ.\n"ޖުމްލަކޮށް ބަލާއިރު، އެއީ ވަރަށް އޮއްޓަރެއް ނެތް ބަޔާނެއް،" މިދިޔަ ދެ ދައުރުގައި، މަޖިލީހުގެ ފޮނަދޫ ދާއިރާގެ މެމްބަރުކަން ކުރެއްވި، އެކަމަކު އެންމެ ފަހުގެ މަޖިލިހުގެ އިންތިހާބުގައި ނާކާމިޔާބުވެވަޑައިގެންނެވި އަދުރޭ ވިދާޅުވި އެވެ.\nރައީސް އަބްދުﷲ ޔާމީންގެ ސަރުކާރުގައި އިކޮނޮމިކް މިނިސްޓަރު އަދި މިހާރު، މާވަށު ދާއިރާގެ މެމްބަރު މުހައްމަދު ސައީދު ވިދާޅުވީ ރިޔާސީ ބަޔާނުން، މުޅި ދައުލަތް އޮޅުންބޮޅުމުގެ ތެރޭގައި އޮތްކަން އެނގިވަޑައިގެންފި ކަމަށެވެ. އަދި އިޖްތިމާއީ އިންސާފުން އެކަހެރިވެ، މުޅި ގައުމުގެ އިގްތިސޯދު ދަށަށް ގޮސްފައިވާ ކަމަށާއި އެކަން ހަމަ މަގަށް އެޅުވޭނެ ގާބިލްކަން ސަރުކާރުގައި ނެތްކަން އެނގިވަޑައިގެންނެވި ކަމަށް ވެސް އޭނާ ވިދާޅުވި އެވެ.\nރިޔާސީ ބަޔާނުން އެނގިގެން ދިޔައީ މުޅި ދައުލަތް ވަނީ އޮޅުންބޮޅުމުގެ ތެރޭގައި ކަން. އިޖްތިމާއީ އިންސާފުން އެކަހެރިވެ މުޅިޤައުމުގެ އިގްތިސާދު ދަށައްގޮސްފިކަން. އަދި އެކަން ހަމަމަގައް އެޅުވޭނެ ޤާބިލްކަން މިސަރުކާރުގައި ނެތްކަން.\nމަޑުއްވަރީ ދާއިރާގެ މެމްބަރު އަދި ޕީއެންސީގެ ނައިބު ރައީސް އާދަމް ޝަރީފް އުމަރު، ރިޔާސީ ބަޔާން ސިފަ ކުރެއްވީ، "ވަރަށް ތާފަނާ ރިޕޯޓެއް"ގެ ގޮތުގަ އެވެ.\nމިއަދުގެ ރިޔާސީ ބަޔާނުގައި ރައީސް ވިދާޅުވީ ރައްޔިތުންނަށް ވެފައިވާ ވައުދުތައް ފުއްދަން ކުރާ ގިނަ މަސައްކަތުގެ ނަތީޖާ ފެންނަ ކަމަށެވެ. އަދި އެއީ އެމަނިކުފާނަށް ލިބިވަޑައިގަންނަވާ އެންމެ ބޮޑު އުފާ ކަމަށް ވެސް ވިދާޅުވި އެވެ.\nރައީސް ވިދާޅުވި ގޮތުގައި ތައުލީމީ ދާއިރާ އިން ދަރިވަރުންނަށް ދުޅަހެޔޮ ބަދަލުތަކާއި ސިއްހީ ދާއިރާގެ ކުރިއެރުމަށް ފަސްް ސަރަހައްދެއްގައި ޓާޝާރީ ހޮސްޕިޓަލް ގާއިމްކުރުމާއި އިގްތިސާދު ރަނގަޅުކުރުމުގެ މަސައްކަތާއި އިޖުތިމާއީ ދާއިރާގެ މައްސަލަތަކުގައި ހޯއްދަވައި ދެއްވި ހައްލުތަކާ އެކު ގައުމުގައި ވަނީ ހަމަޖެހުމާއި އަމާންކަން ގާއިމްވެފަ އެވެ.\nFahareh gai @ibusolih ah3 baaru vaki vumuge mafahoom engi vadainugannava.\n1.JSC akee Majlihuge ge full control oiy thaneh.\n2.Majlihun sarukaaruge vuzaaraathah hingan irushaadhu dhey.\n3.PO in Judiciary ah mihaaru ves nufooz foaruvaa.Misraabu Maa goas. https://t.co/fj0pIqvnMh\n— Mohamed Jameel Ahmed (@MJameelAhmed) February 3, 2020\nއެމަނިކުފާނު ވިދާޅުވީ މިދިޔަ އަހަރު ގައުމަށް ކުރިމަތިވި ގޮންޖެހުންތަކާ އެކުގައި ވެސް، ސަރުކާރުން ކޮންމެ ނިންމުމެއް ވެސް ނިންމީ އަދި ކުރިއަށް އެޅި ކޮންމެ ފިޔަވަޅެއް އަޅާފައިވާނީ ގައުމާއި ދިވެހި ރައްޔިތުންގެ އެންމެ މަތީ މަސްލަހަތަށް އިސްކަންދީގެން ކަމަށެވެ.\nރައީސް ބަޔާން ދެއްވި އިދިކޮޅު ބައެއް މެމްބަރުން ތިއްބެވީ ޔާމީން މިނިވަންކުރަން ގޮވާލަމުން، ބޯޑުތައް ހިފަހައްޓަވައިގެން، ރައީސްގެ ކުރިފުޅުމަތީގަ އެވެ. އެކަމަކު ޔާމީން 2015 ގެ ރިޔާސީ ބަޔާން ދެއްވި އިރު، އޭރުގެ އިދިކޮޅު ޕާޓީ އެމްޑީޕީ މެމްބަރުން ހަޅޭއްލެވި ގޮތަށް، އަޑުގަދަކުރައްވާފައެއް ނުވެ އެވެ.\nއޭރު ޖަލުގައި ބަންދުކޮށްފައި ހުންނެވީ، މިއަދު ރިޔާސީ ބަޔާން ދެއްވި އިރު މަޖިލިހުގެ ރިޔާސަތުގައި އިންނެވި ކުރީގެ ރައީސް މުހައްމަދު ނަޝީދެވެ.\nޔާމީން ފަސް އަހަރަށް ޖަލަށް ލީ، މަނީ ލޯންޑަރިންގެ ކުށް ސާބިތުވެގެންނެވެ.\nއިތުރު ލިޔުންތައް ރައްޔިތުންގެ މަޖިލިސް ޑރ. މުހައްމަދު ޖަމީލް އަހުމަދު ރައީސް އިބްރާހިމް މުހައްމަދު ސޯލިހް މެމްބަރު މުހައްމަދު ސައީދު (މާވަށް) މެމްބަރު އާދަމް ޝަރީފް (މަޑުއްވަރި) ޕީޕީއެމް/ޕީއެންސީ އިއްތިހާދު އިދިކޮޅު ފަރާތްތައް ރިޔާސީ ބަޔާން ޕީޕީއެމް ޕީޕަލްސް ނެޝަނަލް ކޮންގްރެސް ދިވެހި ސަރުކާރު


"Kesari" Ge Shooting Thah Parineeti Chopra Fashaifi - Vaguthu\n"ކެސާރީ"ގެ ޝޫޓިންތައް ޕަރިނީތި ޗޯޕްރާ ފަށައިފި\nޕަރިނީތި ޗޯޕްރާ އޭނާގެ ފިލްމް "ކެސާރީ" ގެ ޝޫޓިންތައް ފަށައިފިއެވެ.\nޕަރިނީތި ޗޯޕްރާ ވަނީ އޭނާ ފިލްމް ކުޅެން ދިޔަކަން އޭނާގެ އިންސްޓަގްރާމްގައި ހިއްސާކޮށްފައެވެ. ޕަރިނީތި ވަނީ މަތިންދާ ބޯޓެއްކައިރީ ހުއްޓި ހުރެ ފޮޓޯއެއް ނަގައި އިންސްޓަގްރާމް ކުރުމަށްފަހު "މިނައްޓާލީ "ކެސާރީ" ކުޅުމަށް" ކަމަށް ބުނެފައެވެ.\nއަދި އޭގެ ކުޑަ އިރުކޮޅެއް ކުރިން އޭނާ އިންސްޓަގްރާމްގައި ޝެއާ ކޯށްފައިވާ ވީޑިއޯ އެއްގައި ވަނީ އެފޮޓޯ ނަގާފައިވަނީ އަކްޝޭ ކުމާރު ކަމަށާއި "ކެޝާރީ" ޓީމް އެންމެނަށް މަރުހަބާ ކިޔާކަމަށް ބުނެފައެވެ.\nކަރަން ޖޯހަރު ޕްރޮޑިއުސް ކުރާ މި ފިލްމް ޑައިރެކްޓް ކޮށްދޭނީ އަނޫރާގް ސިންގް އެވެ. މި ފިލްމް 22 މާޗް 2019 ގައި ރިލީޒް ކުރުމަށް ހަމަޖެހިފައިވާއިރު ފިލްމްގެ ލީޑް ރޯލް ގައި ހަރަކާތްތެރިވާނީ ޕަރިނީތި ކަޕޫރު އާއި އަކްޝޭ ކުމާރެވެ. މި ފިލްމްގައި ދައްކުވައިދޭނީ ސަރާގެރީގައި ހިނގައިދިޔަ ހަނގުރާމައެކެވެ.\nމި ފިލްމްގައި އަކްޝޭ ފެންނާނެގޮތް ދައްކުވައިދޭ މަންޒަރަކާ އެކީ އަކްޝޭ ކުމާރު ކުރި ޓްވީޓެއްގައި ވަނީ "މި ފޮޓޯ އެންމެނަށް ޝެއާ މިކުރަނީ އުފަލާއި ހިތްހަމަ ޖެހުމާއި އެކުގައި. އަހަރެން 2018 މި ފަށާނީ "ކެޝާރީ" އަކީ އަހަރެން ވަރަށް އުންމީދުކުރާ އަދި އިންތިޒާރު ކުރި ފިލްމަކާއެކު. އެންމެންގެ ހެއޮ ދުވާ އަހަރެން ބޭނުން" އެވެ.\nމި ފިލްމަކީ ގިނަ ދުވަސްތަކެއްގެ އިންތިޒާރަކަށްފަހު އަކްޝޭ ކުމާރާއި ޕްރިނީތި ޗޯޕްރާ އެކުގައި ފެނިގެންދާ ފިލްމެކެވެ. މި ފިލްމާ ބެހޭ މާ ގިނަ މައުލޫމާތެއް އަދި އެއްވެސް ފަރާތަކުން ދީފައި ނުވާއިރު އަކްޝޭ ކުމާރާއި ޕަރިނީތި ޗޯޕްރާގެ ސަޕޯޓަރުން ތިބީ މި ފިލްމް އަޅުވާނެ ދުވަހަކަށް އިންތިޒާރުގައެވެ.\nމާޗް 2, 2018 14:56\nރީތިވެސް މީހެއްނަމަތާ ދޯ


Anhen kudhinge dhuvahuge harakaiytha First Lady Fazna ballavaalavvaifi\nގޮއިދޫގައި ބޭއްވި ހަރަކާތްތައް ފަސްޓް ލޭޑީ ބައްލަވާލައްވައިފި\nމިއަހަރުގެ ބައިނަލްއަޤްވާމީ އަންހެންކުދިންގެ ދުވަސް ފާހަގަކުރުމަށް ބ. ގޮއިދޫގައި ކުރިޔަށްގެންދިޔަ ޙަރަކާތްތައް ރައީސުލްޖުމްހޫރިއްޔާގެ އަނބިކަނބަލުން ފަޒްނާ އަޙްމަދު މިއަދު ބައްލަވާލައްވައިފިއެވެ.\nއަންހެންކުދިންގެ ދުވަސް ފާހަގަކުރުމަށް ގޮއިދޫގައި ކުރިއަށް ގެންދިޔަ ޙަރަކާތްތަކުގެ ތެރޭގައި 16 އަހަރާއި 20 އަހަރާ ދެމެދުގެ އުމުރުފުރާގެ ކުދިންނަށް ޚާއްޞަކޮށްގެން ބޭއްވި ގަރލް އެމްޕަވަރމަންޓް ވޯކްޝޮޕްގައި ހިމެނޭ ސެޝަން ތަކުގެ ތެރެއިން “ވައޮލެންސް އެންޑް ހެރޭސްމަންޓް” ގެ ނަމުގައި ކުރިއަށް ގެންދިޔަ ސެޝަނާއި “ހެލްތީ ރިލޭޝަންޝިޕް” ގެ ނަމުގައި ކުރިއަށް ގެންދިޔަ ސެޝަން ރައީސުލްޖުމްހޫރިއްޔާގެ އަނބިކަނބަލުން ވަނީ ބައްލަވާލައްވާފައެވެ.\nރާއްޖޭގައި ހުންނަ ޔުނިސެފް އޮފީހާއި އެޑްވޮކޭޓިންގ ދަ ރައިޓްސް އޮފް ޗިލްޑްރަން (އާކް) ޖަމުޢިއްޔާއިން އިސްނަގައިގެން ކުރިއަށް ގެންދިޔަ މި ސެޝަންތައް ނަގާދީފައި ވަނީ ފެމިލީ ޕްރޮޓެކްޝަން އޮތޯރިޓީގެ ފަރާތުންނެވެ.\nމީގެ އިތުރުން ވެސް އެކަމަނާ ވަނީ މިއަދު ކުރިއަށް ގެންދިޔަ ޙަރަކާތްތަކުގެ ތެރެއިން ހުރިހާ އުމުރުފުރައެއްގެ އަންހެންކުދިންނަށް ޚާއްޞަކޮށްގެން ބޭއްވި ޒުންބާއާއި، ސަރފިންގއާއި، ޔޯގާއާއި ސްކޭޓިން ފަދަ ބައެއް ކުޅިވަރު ޙަރަކާތްތައް ވެސް ބައްލަވާލައްވާފައެވެ.


ފެކަލްޓީ އޮފް އާޓްސް\nޕާޓްޓައިމް ލެކްޗަރަރުން ހޯދުން\nމަޤާމް :ޕާޓްޓައިމް ލެކްޗަރަރުން ހޯދުން\nބޭނުންވާ އަދަދު :4\nލ. ގަމު ކެމްޕަހުގައި، މި ފެކަލްޓީގެ ފަރާތުން ހިންގާ "ޑިޕްލޮމާ އިން ދިވެހި ލޭންގުވިޖް" ކޯހުގައި ކިޔަވައިދެއްވާނެ ޕާޓްޓައިމް ލެކްޗަރަރުން ބޭނުންވެއެވެ. ލެކްޗަރަރުން ބޭނުންވާ މާއްދާތައް ތިރީގައި މިވަނީއެވެ. ކޮންމެ މާއްދާއަކަށްވެސް ބޭނުންވަނީ 01 (އެކެއް) ލެކްޗަރަރއެވެ.\n- ޓެކްސްޓް އެންޑް ކޮންޓެކްސްޓް\n- އިންގްލިޝް ފޮރ ސެކަންޑް ލޭންގުވިޖް ލަރނަރޒް\n- އެންޝިއެންޓް ހިސްޓްރީ އޮފް މޯލްޑިވްސް\n- ލޭންގުވިޖް އެންޑް ކޮމިއުނިކޭޝަން 2\nލެކްޗަރަރުންނަށް ހޮވިވަޑައިގަންނަވާ ބޭފުޅުން މަސައްކަތް ކުރެއްވުމަށް ހަމަޖެހިފައިވަނީ ލ. ގަމު ކެމްޕަހުގައެވެ.\nޝަރުޠު: މާއްދާގެ ރޮނގުން ދަށްވެގެން މޯލްޑިވްސް ކޮލިފިކޭޝަން އޮތޯރިޓީ ޤަބޫލުކުރާ ފެންވަރުގެ ލެވެލް7ގެ ސަނަދެއް ހާސިލުކޮށްފައިވުން. (ކެންޑިޑޭޓުން ހޮވުމުގައި ކިޔަވައިދިނުމުގެ ތަޖުރިބާ ލިބިފައިވާ ފަރާތްތަކަށް އިސްކަންދެވޭނެއެވެ.)\nއުޖޫރަ: - ނަންގަވާ ކޮންމެ ގަޑިއަކަށް -/200 ރުފިޔާ\n- މާކްކުރައްވާ ކޮންމެ އެސައިންމަންޓަކަށް ނުވަތަ އިމްތިޙާނު ކަރުދާހަކަށް -/35 ރުފިޔާ\nވީމާ، ލ. ގަމު ކެމްޕަހުގައި ކިޔަވައިދެއްވުމަށް ޝައުޤުވެރިވެވަޑައިގަންނަވާ ފަރާތްތަކުން، 21 އެޕްރީލް 2016 ވާ ބުރާސްފަތި ދުވަހުގެ 14:00 ގެ ކުރިން ލ. ގަމު ކެމްޕަހަށް ސިޓީ ފޮނުއްވުން އެދެމެވެ.\nސިޓީއާއެކު ހުށަހަޅުއްވަންޖެހޭ ލިޔުންތައް:\n- ކޯސް ނިންމި ކަމުގެ ލިޔުންތަކާއި ޓްރާންސްކްރިޕްޓްގެ ކޮޕީ (އެކްރެޑިޓް ކޮށްފައިވާ ސަނަދާއި އަސްލާ އެއްގޮތްކަމަށް ރަސްމީ ފަރާތަކުން ނުވަތަ ޤާނޫނީ ވަކީލެއްގެ އޮފީހުން ތައްގަނޑު ޖަހާފައިވާ އަސްލު)\n- ދިވެހިރައްޔިތެއްކަން އަންގައިދޭ ކާޑުގެ ކޮޕީ\n- ވަޒީފާއަށް ކުރިމަތިލާ ފަރާތުގެ ވަނަވަރު (ގުޅޭނެ ފޯނު ނަންބަރާއެކު)\nއިތުރު މަޢުލޫމާތު ބޭނުންފުޅުވެވަޑައިގަންނަވާނަމަ، 3345177 ނުވަތަ 3345179 ނަންބަރާ ގުޅުއްވުން އެދެމެވެ.\n27 ޖުމާދަލްއާޚިރާ 1437\n05 އޭޕްރިލް 2016\nޕަބްލިޝްކުރި ތާރީޚު: 09 އޭޕްރިލް 2016\nސުންގަޑި: 21 އޭޕްރިލް 2016 1400


މިނިސްޓްރީ އޮފް އެންވަޔަރަންމަންޓް އެންޑް އެނަރޖީ\nއދ.މަހިބަދޫގައި ކުނި އަންދާ އިންސިނަރޭޓަރެއް ބިނާކުރުމަށް\nރާއްޖޭގެ މީހުން ދިރިއުޅޭ ރަށްތަކުގެ ކުނީގެ މައްސަލައަށް ހައްލު ހޯދައިދިނުމަށް ސަރުކާރުން ހިންގާ މަޝްރޫޢުގެ ދަށުން އދ.މަހިބަދޫގައި ކުނި އަންދާ އިންސިނަރޭޓަރެއް ބިނާކުރުމަށް ޝައުޤުވެރިވާ ފަރާތްތަކަށް ބީލަން ހުށަހެޅުމުގެ ފުރުޞަތު ހުޅުވާލަމެވެ.\nމިމަސައްކަތް ކޮށްދެވޭނެ އަގު (ޖީ.އެސް.ޓީ ހިމަނައިގެން)\nމަސައްކަތް ނިންމޭނެ މުއްދަތު\nހުށަހަޅާފައިވާ އަންދާސީހިސާބު ބާޠިލުވާ މުއްދަތު މަދުވެގެން 45 ދުވަހަށް ވާންވާނެއެވެ.\nކުންފުނީގެ މަޢުލޫމާތު (ކުންފުނީގެ ޕްރޮފައިލް، ކުންފުނީގެ ރަޖިސްޓްރޭޝަނުގެ ކޮޕީ، ޖީ.އެސް.ޓީ ރަޖިސްޓްރޭޝަނުގެ ކޮޕީ، މިމަސައްކަތުގައި ކުންފުނީގެ ފަރާތުން މުޢާމަލާތު ކުރާނޭ ފަރާތުގެ ނަން، މަޤާމު އަދި ފޯނު ނަންބަރު) އަދި އަމިއްލަ ފަރުދެއްނަމަ ދިވެހި ރައްޔިތެއްކަން އަންގައިދޭ ކާޑުގެ ކޮޕީ ހުށަހަޅަންވާނެއެވެ.\nމިފަދަ މަސައްކަތެއް ކޮށްފައިވާނަމަ މަސައްކަތް ކުރިކަމުގެ ލިޔުން ހުށަހަޅަންވާނެއެވެ.\nމި ޕުރޮޖެކްޓަށް ހުށަހެޅޭ، ޓެކްނިކަލް ގޮތުން ޤަބޫލުކުރެވޭ ޕްރޮޕޯޒަލްތައް އިވެލުއޭޓު ކުރާއިރު ބެލެވޭނެ ބައިތައް\nހުށަހެޅޭ އެންމެ ހެޔޮ އަގު / ހުށަހެޅި އަގު\nހުށަހެޅޭ އެންމެ ކުރު މުއްދަތު / ހުށަހެޅި މުއްދަތު\nމިފަދަ މަސައްކަތެއް ކޮށްފައިވާނަމަ މަސައްކަތް ކުރިކަމުގެ ލިޔުންތައް\nމިފަދަ މަސައްކަތް ކުރުމަށް ހުރި ޓެކްނިކަލް ޤާބިލުކަން ޓެކްނިކަލް ސްޕެސިފިކޭޝަނުން ބަލާފައެވެ.\nއަންދާސީހިސާބު ހުށަހަޅުއްވަންވާނީ ތިރީގައި މިދަންނަވާ ގޮތަށް އެޑްރެސް ކޮށްފައެވެ\nވޭސްޓް މެނޭޖްމަންޓް އެންޑް ޕޮލިއުޝަން ކޮންޓްރޯލް ޑިޕާޓްމަންޓް\nއދ.މަހިބަދޫގައި އިންސިނަރޭޓަރެއް ބިނާކުރުމާ ގުޅޭ އިޢުލާނު ނަންބަރު: IUL)438-RDS/1/2015/17)\nޕްރީ ބިޑް ބައްދަލުވުން\nމިމަޝްރޫޢުގެ ޕްރީ ބިޑް ބައްދަލުވުން އޮންނާނީ 12 އެޕްރީލް 2015 ވާ އާދީއްތަ ދުވަހުގެ ހެނދުނު 11:00 ގައި މިނިސްޓްރީ އޮފް އެންވަޔަރަންމަންޓް އެންޑް އެނަރޖީގެ އެއްވަނަ ފަންގިފިލާގެ ބައްދަލުކުރާ ކޮޓަރީގައާއި އދ.މަހިބަދޫ ކައުންސިލް އިދާރާގެ އޮފީހުގައެވެ.\nބިޑު ހުޅުވުމަށް ހަމަޖެހިފައިވަނީ 19 އެޕްރީލް 2015 ވާ އާދީއްތަ ދުވަހުގެ ހެނދުނު 11:00 ގައި މިނިސްޓްރީ އޮފް އެންވަޔަރަންމަންޓް އެންޑް އެނަރޖީގެ އެއްވަނަ ފަންގިފިލާގެ ބައްދަލުކުރާ ކޮޓަރީގައި މި މަސައްކަތަށް އަންދާސީހިސާބު ހުށަހަޅުއްވާ ފަރާތްތަކުގެ ހާޒިރުގައެވެ.\nވީމާ، މިމަސައްކަތް ކުރުމަށް ޝައުޤުވެރިވާ ފަރާތްތަކުން 19 އެޕްރީލް 2015 ވާ އާދީއްތަ ދުވަހުގެ ހެނދުނު 11:00 އަށް ބީލަން ފުރިހަމަކުރުމަށްފަހު ބަންދުކޮށްފައިވާ ސިޓީއުރައެއްގައި އަންދާސީހިސާބު ހުށަހެޅުއްވުން އެދެމެވެ.\nމަޢުލޫމާތު ފުރިހަމަނޫން ބިޑުތައް ބާޠިލުކުރުމުގެ ފުރިހަމަ އިޚުތިޔާރު މިނިސްޓްރީ އޮފް އެންވަޔަރަންމަންޓް އެންޑް އެނަރޖީއަށް ލިބިގެންވެއެވެ. އަދި ބިޑު ކޮންމެ ވަގުތެއްގައިވެސް ބާޠިލުކުރުމުގެ އިޚުތިޔާރު މިނިސްޓްރީ އޮފް އެންވަޔަރަންމަންޓް އެންޑް އެނަރޖީއަށް ލިބިގެންވެއެވެ.\nމި އިޢުލާނާ ގުޅިގެން އިތުރު މަޢުލޫމާތު ސާފުކުރެއްވުމަށް ގުޅުއްވާނީ 3018300 / 3018431 ނަންބަރު ފޯނަށެވެ.\nހަނދުވަރީ ހިނގުން، މާފަންނު\n02 އޭޕްރިލް 2015\nޕަބްލިޝްކުރި ތާރީޚު: 02 އޭޕްރިލް 2015\nޕަބްލިޝްކުރި ގަޑި: 0913\nސުންގަޑި: 12 އޭޕްރިލް 2015 1100


Mahloofge suspension uvaalaifi\nމަހްލޫފްގެ ސަސްޕެންޝަން އުވާލައިފި\nމަހްލޫފްގެ މައްސަލައެއް ނެތް ކަމަށް އޭސީސީ އާއި ފުލުހުން ވެސް ވަނީ ނިންމާފައި\nކ. މާލެ 16 އޭޕުރިލް 2019 | އަންގާރަ 18:33 5,037\nޔޫތް މިނިސްޓަރ އަހްމަދު މަހްލޫފް - ރާއްޖެއެމްވީ\nމިނިސްޓަރ އޮފް ޔޫތު ސްޕޯރޓްސް އެންޑް ކޮމިޔުނިޓީ އެންޕަވަރމަންޓް އަހްމަދު މަހްލޫފްގެ ސަސްޕެންޝަން އުވާލައިފިއެވެ.\nމަހްލޫފް މަގާމުން އެކަހެރިކޮށްފައި ވަނީ އޭސީސީން ނެރުނު އެމްއެމްޕީއާރްސީގެ ހިޔާނާތުގެ ރިޕޯރޓްގައި އެސްއޯއެފް ކުންފުނިން ޑޮލަރު ގަތް މީހުންގެ ނަންތަކުގެ ތެރޭގައި، އޭނާގެ ނަން އޮތުމުގެ ސަބަބުން ރައީސުލް ޖުމްހޫރިއްޔާ އިބްރާހިމް މުހައްމަދު ސޯލިހުގެ އެންގެވުމުގެ މަތިންނެއެވެ.\nމަހްލޫފްގެ ސަސްޕެންޝަން އުވާލުމާ ގުޅިގެން އޭނާ ކުރެއްވި ޓުވީޓެއްގައި ވިދާޅުވީ އޭސީސީ އަދި ޕޮލިހުން ވެސް އެއްވެސް މައްސަލައެއް ނެތްކަން ޔަގީންކުރެއްވުމަށް ފަހު އޭނާއަށް އިތުބާރުކުރައްވާ އަލުން ރަސްމީ މަސައްކަތަށް ނެރެދެއްވި ކަމަށްޓަކައި ރައީސް އިބްރާހިމް މުހައްމަދު ސޯލިހަށް ޝުކުރުދަންނަވާ ކަމަށެވެ. އަދި ތެދުވެރިކަމާ އެކު މަސައްކަތުގައި ދެމިހުންނަވާނެ ކަމަށެވެ.\nIthubaaru kurevvi emmebeyfulhunnah shukuriyya.\nއޭސީސީން އާންމު ކުރި އެމްއެމްޕީއާރްސީގެ ޙިޔާނާތުގެ ރިޕޯޓާ ގުޅިގެން މަހުލޫފު ގޭގައި މަޑުކުރަން ރައީސް ސޯލިހު އަންގަވާފައިވަނީ މިދިޔަ ފެބްރުއަރީ މަހުގެ 14 ވަނަ ދުވަހުއެވެ.\nއޭސީސީން އާންމުކުރި އެމްއެމްޕީއާރުސީގެ ހިޔާނާތުގެ ރިޕޯޓުގައި އެސްއޯއެފް ކުންފުނިން މަހުލޫފުގެ އެކައުންޓަށް 33000 ޑޮލަރު ޖަމާވެފައިވާ ކަމަށް ދައްކައެވެ. އެ ރިޕޯޓްގައި މަޚްލޫފްގެ ނަންފުޅު އޮތުމުން، އެކަމާ ގުޅޭ ގޮތުން ރިޕޯޓް އާއްމުވި ދުވަހު މަޚްލޫފް ވިދާޅުވެފައި ވަނީ އެމްއެމްޕީއާރުސީގެ ވެސް އަދި އެހެން ވެސް ކޮރަޕްޝަންގެ ފައިސާއެއްގައި ޖެހިފައި ނޯންނާނެ ކަމަށެވެ. އަދި މައްސަލަ ބެލުމަށް ފަހު ގޯހެއް އުޅޭ ނަމަ އިސްތިއުފާ ދެއްވާނެ ކަމަށް އޭރު ވިދާޅުވެފައިވެއެވެ.\nއެކަމާ ގުޅިގެން މަހުލޫފު ނެރުއްވި ބަޔާނެއްގައި ވިދާޅުވެފައި ވަނީ އެ މުއާމަލާތަކީ އޭނާގެ އެއްބަނޑު އެއްބަފާ ކޮއްކޮ މެދުވެރިވެގެން ހިންގި "ސައްހަ ކަރަންސީ އެކްސްޗޭންޖްގެ މުއާމާލެތެއް" ކަމަށެވެ. އަދި އެ ފައިސާ އޭނާގެ އެކައުންޓަށް ޖަމާކުރަން ޖެހުނީ، މުއާމަލާތުގައި ހިމެނޭ "ދަ ޖީންސް" ފިހާރައިގެ ޑޮލަރު އެކައުންޓެއް ނެތުމުން ކަމަށް ވެސް މަހުލޫފު ވަނީ ވިދާޅުވެފައެވެ. "ދަ ޖީންސް" ފިހާރައަކީ މަހުލޫފުގެ އާއިލީ ވިޔަފާރީއެއް ކަމަށް ބަޔާނުގައި އޭނާ ވަނީ ވިދާޅުވެފައެވެ. މަހްލޫފް ވަނީ 33000 ޑޮލަރަށްވާ ދިވެހި ފައިސާ (508،860ރ.) އެސްއޯއެފް އަށް ލިބުނު ކަމަށް އެ ކުންފުނީގެ ނަމުގައި ދޫކޮށްފައިވާ ސްލިޕެއް ވެސް ޓްވީޓްކުރައްވާފައެވެ.\nމަޚްލޫފާ އެކު ޕްލޭނިންގ މިނިސްޓްރީގެ ސްޓޭޓް މިނިސްޓަރ އަކްރަމް ކަމާލުއްދީން ވެސް ވަނީ ހަމަ މި މައްސަލައިގައި ސަސްޕެންޑް ކުރައްވާފައިވެއެވެ. އޭނާގެ އެކައުންޓަށް ވެސް އެސްއޯއެފުން 30000 ޑޮލަރު ޖަމާކޮށްފައި ވެއެވެ. ނަމަވެސް އަންގާރަދުވަހު އަކްރަމްގެ ސަސްޕެންޝަން ވެސް އުވާލާފައިވަނީ ބަލަންޖެހޭ ކަންތައްތައް ބެލުމަށް ފަހު އެއްވެސް މައްސަލައެއް ނެތުމުން ކަމަށެވެ. މި މައްސަލަތައް އޭސީސީ އާއި ފުލުހުން ވެސް ތަހްގީގުކުރުމަށް ފަހު އެ ބޭފުޅުންގެ އެއްވެސް މައްސަލައެއް ނެތްކަން އަންގާފައިވާ ކަމަށް ރައީސް އޮފީހުން ބުނެއެވެ.\nމަހްލޫފް އާއި އަކްރަމްގެ އިތުރުން ސަރުކާރުގެ ބައެއް އެހެން ކުންފުނިތަކުގެ އިސްވެރިން ވެސް ސަސްޕެންޑްކޮށްފައި ވެއެވެ. ނަމަވެސް މި ދެ ބޭފުޅުން ފިޔަވައި އެހެން ފަރާތްތަކުގެ ސަސްޕެންޝަނާ މެދު ސަރުކާރުން އަދި ގޮތެއް ނުނިންމައެވެ.


Hamahama furusathu dhinumuge namoonaa haarijihyaain\nއިސް ސަފުން ހަމަހަމަ ފުރުސަތު ދިނުމުގެ ނަމޫނާ ހާރިޖިއްޔާއިން\nމީގެ ކުރިން ބޭއްވުނު ސަފީރުންގެ ބައްދަލުވުމުގައި ރައީސުލްޖުމްހޫރިއްޔާ އާއި ސަރުކާރުގެ އިސް ބޭފުޅުން. -- ފައިލް ފޮޓޯ\nބޭރުގެ ބައެއް ގައުމުތަކަށް ސަފީރުން ކަނޑައެޅުމަށް ރައީސް އިބްރާހިމް މުހައްމަދު ސޯލިހު މިއަދު ފޮނުއްވި ފަސް ބޭފުޅުންނަށް ރައްޔިތުންގެ މަޖިލީހުން ރުހުން ދީފި ނަމަ، ދިވެހި ސަފީރުންގެ ތެރޭގައި މިންތީގެ ހަމަހަމަކަން ގާއިމުވެގެންދާނެކަމަށް ފޮރިން މިނިސްޓްރީން ބުނެފި އެވެ.\nރާއްޖެއިން ސަފީރުން ކަނޑައެޅުމަށް ފޮނުވާފައިވާ ގައުއުމުތަކުގެ ތެރޭގައި ހިމެނެނީ ބަންގްލަދޭޝް، ޕާކިސްތާން، ޔޫއޭއީ އަދި އިންޑިއާ އެވެ.\nމީގެ އިތުރުން ރާއްޖެއިން އދ. އަށް ކަނޑައަޅާފައިވާ ދާއިމީ މިޝަންގެ ޖެނީވާ އޮފީހުގެ ޕާރމަނަންޓް ރެޕްރެޒެންޓެޓިވް އަދި ސްވިސް ކޮންފެޑެރޭޝަނަށް ރާއްޖެއިން ކަނޑައަޅާ ނޮން-ރެސިޑެންޓް ސަފީރު ވެސް ހިމެނެ އެވެ.\nސަފީރުކަމަށް އައްޔަން ކުރުމަށް ފޮނުވާފައިވާ ބޭފުޅުން\nޝިރުޒިމަތު ސަމީރު - ބަންގްލަދޭޝް ސަފީރުކަމަށް.\nފަރުޒާނާ ޒާހިރު - ޕާކިސްތާނު ސަފީރުކަމަށް.\nއާމިނަތު ޝަބީނާ - އެކުވެރި ޢަރަބި އިމާރާތު ސަފީރުކަމަށް.\nޑޮކްޓަރ ހުސައިން ނިޔާޒު - އިންޑިއާ ސަފީރުކަމަށް، އަދި ނޭޕާލް، ބޫޓާން، އަފްޣާނިސްތާނަށް ކަނޑައަޅާ ނޮން- ރެސިޑެންޓް ސަފީރުކަމަށް.\nއެމްބެސެޑާ އެޓް ލާޖް، ޑރ. އާސިމް އަހުމަދު - ޖެނީވާ އޮފީހުގެ ޕާރމަނަންޓް ރެޕްރެޒެންޓެޓިވް އަދި ސްވިސް ކޮންފެޑެރޭޝަނަށް ކަނޑައަޅާ ނޮން-ރެސިޑެންޓް ސަފީރުކަމަށް.\nފޮރިން މިނިސްޓްރީން ބުނީ މަގާމަށް އައްޔަންކުރުމަށް މިއަދު ނަން ފޮނުއްވި ހުރިހާ ބޭފުޅުންނަކީވެސް ގިނަ އަހަރުތަކެއް ހާރިޖީ ދާއިރާގައި ހިދުމަތްކުރައްވަމުން ގެންދަވާ ކެރިއާ ޑިޕްލޮމެޓުން ކަމަށެވެ.\nއަދި އަލަށް އައްޔަންކުރެވޭ ސަފީރުންނާއެކު ރާއްޖެއިން ބޭރުގައި ތިއްބަވާ ދިވެހި ސަފީރުންގެ ތެރޭގައި މިންތީގެ ހަމަހަމަކަން އުފެދިގެންދާނެ ކަމަށް މިނިސްޓްރީން އިތުރަށް ބުންޏެވެ.\n"އެގޮތުން ނުވަ ބޭފުޅުންނަކީ އަންހެން ބޭފުޅުންނަށް އަދި ނުވަ ބޭފުޅުންނަކީ ފިރިހެން ބޭފުޅުންނަށް ވާނެއެވެ،" މިނިސްޓްރީން ބުނެފައިވެ އެވެ.\nދައުލަތުގެ އިސް މަގާމުތަކުގައި އަންހެނުންގެ ނިސްބަތް މަދުވުމުގެ ކަންބޮޑުވުން ޒަމާނުއްސުރެ އޮންނައިރު، ހާރިޖީ ދާއިރާއިން މި ހޯދި ތާރީހީ ކާމިޔާބީ ފޮރިން މިނިސްޓްރީ އަބްދުﷲ ޝާހިދު ވެސް ވަނީ ފާހަގަކުރައްވައިފަ އެވެ.\nއެގޮތުން، މިއީ ހާރިޖީ ދާއިރާގެ ތާރީހުގައި، ބޭރުގައި ތިއްބަވާ ދިވެހި ސަފީރުންގެ ތެރޭގައި މިންތީގެ ހަމަހަމަކަން އުފެދިގެންދިއަ ފުރަތަމަ ފަހަރުކަމަށް ޝާހިދު ވިދާޅުވި އެވެ.\n"އަޅުގަނޑުމެންގެ ކުރިއެރުމަށްޓަކައި، އަންހެނުންނާއި ފިރިހެނުންގެ ހަމަހަމަ ބައިވެރިވުމަކީ ވަރަށްވެސް މުހިއްމުކަމެއް،" ޝާހިދު ކުރެއްވި ޓްވީޓެއްގައި ވިދާޅުވި އެވެ.\nއަންހެން ބޭފުޅުން މިޝަންތަކުގެ އިސްވެރިންގެ ގޮތުގައި ދެން ތިއްބަވާނީ ޕާކިސްތާން، މެލޭޝިއާ، ޗައިނާ، ބަންގްލަދޭޝް، ޔޫއޭއީ، އިނގިރޭސިވިލާތް މި ގައުމުތަކަށް ކަނޑައަޅުއްވާ ސަފީރުންގެ ގޮތުގައި އާއި ޓްރިވެންޑްރަމްގައި ހުންނަ ކޮންސިއުލް ޖެނެރަލް އާއި، ނިއުޔޯކްގައި ހުންނަ އދ.ގެ އޮފީހަށް ކަނޑައަޅާފައި ހުންނަ ދާއިމީ މަންދޫބުގެ އިތުރުން ތައިލެންޑްގައި ހުންނަ ޔޫއެން އެސްކެޕް އަށް ކަނޑައަޅާފައި ހުންނަވާ ދާއިމީ މަންދޫބުގެ ގޮތުގަ އެވެ.


Dheenaai Idhikolhu Meehekey Nubuneveyne Kamah Bayaankuraa Nafrathuge Bill Thasdheeg Koffi - Vaguthu\nރައީސް އިބްރާހިމް މުހައްމަދު ސޯލިހް ބިލެއް ތަސްދީގު ކުރައްވަނީ - ފޮޓޯ: ރައީސް އޮފީސް\nއިސްލާމްދީނާ ޚިލާފަށް އުޅޭ ނުވަތަ އިސްލާމްދީނާ އިދިކޮޅު މީހެއްކަމަށް އާއްމު ތަނެއްގައި ނުބުނެވޭ ގޮތައް ފާސްކުރި ނަފްރަތުގެ ބިލް މިއަދު ރައީސުލްޖުމްހޫރިއްޔާ ތަސްދީގު ކުރައްވައިފިއެވެ. މިއަދުން ފެށިގެން މިގާނޫނަށް އަމަލު ކުރަން ފަށާނެއެވެ.\nރައީސް އޮފީހުން ވިދާޅުވީ ދިވެހިރާއްޖޭގެ ޤާނޫނުލްޢުޤޫބާތުއަށް5ވަނަ އިޞްލާޙު ގެނައުމުގެ ބިލު މިއަދު ތަސްދީޤުކުރައްވާފައިވާ ކަމަށެވެ. މި ބިލް މަޖިލީހުން ފާސްކުރީ މިމަހުގެ 16 ވަނަ ދުވަހު އެވެ.\nމި ބިލުގައި ޤާނޫނުލްޢުޤޫބާތުގެ 123 ވަނަ މާއްދާގެ ފަހަތަށް 124 ވަނަ މާއްދާގެ ގޮތުގައި މާއްދާއެއް ހިމަނާފައިވެއެވެ.\nދެން މިބިލުގައި އިސްލާޙު ހުށަހަޅާފައި ވަނީ ޤާނޫނުލްޢުޤޫބާތުގެ 617 ވަނަ މާއްދާގެ (ހ) ގެ (4) ވަނަ ނަންބަރުގެ ފަހަތަށް ދެ ނަންބަރު އިތުރުކުރުމަށެވެ. އެގޮތުން (ހ) ގެ5ވަނަ ނަމްބަރުގައި ވަނީ މުއާޞަލާތީ ވަސީލަތެއް ބޭނުންކޮށްގެން ނުވަތަ އެނޫންވެސް ގޮތަކަށް ޢާންމު ތަނެއްގައި، އިސްލާމްދީނަށް ތައުހީނުކުރުމުގެ ނިޔަތުގައި ބަހުން ނުވަތަ ޢަމަލުން، މާތް ﷲ އަށް ނުވަތަ ކީރިތި ޤުރުއާނަށް ނުވަތަ ކީރިތި ރަސޫލާއަށް ނުވަތަ ކީރިތި ރަސޫލާގެ ސުންނަތަށް ނުވަތަ އިސްލާމްދީނަށް ފުރައްސާރަކުރުން އެއީ ކުށެއް ކަމުގައި ކަނޑައަޅާފައެވެ.\nދިވެހިރާއްޖޭގެ ޤާނޫނުލްޢުޤޫބާތަށް5ވަނަ އިޞްލާޙު ގެނައުމުގެ ބިލު، ރައީސުލްޖުމްހޫރިއްޔާ މިއަދު ތަސްދީޤުކުރެއްވުމާއި ގުޅިގެން މި ޤާނޫނު މިއަދު ވަނީ ދިވެހިސަރުކާރުގެ ގެޒެޓުގައި ޝާއިޢުކުރައްވާފައެވެ.\nރައްޔިތުންނޭވެއެވެ. ކޮބަ ތި އޮތީ ދަންނަ ބޭކަލުންނާއި އަދި ސިޔާސީ މީހުންގެ މެދުގައި އުފެދުނު ބޮޑު ހަނގުރާމަ ނިންމާފައި، މިވެރިން މައިތިރި ކުރަން މިޖެހޭނީ ޤާނޫނު ހަދައިގެން މިވެރިންނަކަށް އިސްލާމީ ޢަޚްލާޤުގެ ކުނޑިފުކެއް ބޮލުގައި ނުހުރޭ. ކިޔާނެ، ގޮވާނެ ކޮންމެ އެއްޗެސް ޖައްސާނެ ކޮންމެ ވައްތަރެއް ޖައްސާ ފުވެ ހަދާކަށް ލަދެއް ނުހުންނަ ބައެއް. ޢިއްޒަތްތެރި ޞާލިޙް ރައީސް ތިޔަ ކުރެއްވީ ހަމަ ރަނގަޅު ކަމެއް ބަސްނާހާ ކުދިން މައިތިރި ކުރެވޭނީ ނިކަން އުކުޅު އެނގިގެން. ޝުކުރިއްޔާ ރައީސް\nނޮވެމްބަރު 28, 2021 15:26\nލާދީނީ އެމްޑީޕީ. ލާދީނީ އެމްޑީޕީ. ލާދީނީ އެމްޑީޕީ.\nނޮވެމްބަރު 28, 2021 16:09\nލާދީނީ ޑިކްޓޭޓަރު ނަޝީދު ބޭނުންވީމަ އެންމެން ދެކޮޅު އިރުވެސް އެ ފާސް ކުރީ. ނަޝީދު ރާއްޖޭގެ ސިޔާސީ ދާއިރާއިން އެއްކޮށް ބޭރު ކުރަންޖެހޭ


Aa AC ferry thah khidhumathah nere, dhathuruthah avas kuranee | Mihaaru\nއެމްޓީސީސީން މާލެ އާއި ހުޅުމާލެއާ ދެމެދު ދަތުރު ކުރާ އޭސީ ފެރީއެއް-- ފޮޓޯ: މިހާރު\nއާ އޭސީ ފެރީތައް ހިދުމަތަށް ނެރެ، ދަތުރުތައް އަވަސްކުރަނީ\n01 މާޗް 2018 - 15:096comments\nއެ ކުންފުނީގެ އޮޕަރޭޝަންސް މެނޭޖަރު މުހައްމަދު ނާޒިމް ވިދާޅުވީ ރ. އިނގުރައިދޫގައި ބަން އެ ދެ ފެރީ މިދިޔަ ޖެނުއަރީ މަހުގެ ތެރޭގައި ހުޅުމާލެއަށް ގެންގޮސްފައިވާ ކަމަށެވެ. އެކަމަކު އިދާރީ ގޮތުން ފުުރިހަމަ ކުރަން ޖެހޭ ކަންކަން ހުރުމުން، ހިދުމަތް ދިނުން ލަސްވީ ކަމަށް އޭނާ ވިދާޅުވި އެވެ.\nއެމްޓީސީސީން އެ ފެރީތަކުގެ ހިދުމަތް ދޭން އެންމެ ފުރަތަމަ ނިންމީ މިދިޔަ ޑިސެމްބަރު މަހުގެ ތެރޭގަ އެވެ. އޭރު އެ ކުންފުނިން ބުނިގޮތުގައި ހިދުމަތް ނުފެށި ލަސްވީ، ފެރީތައް ހުޅުމާލެ ނުގެންދެވިގެންނެވެ.\n"މިހާރު އަޅުގަނޑުމެން ނިންމާފައިވަނީ މި މަހު 15ގައި ދަތުރުތައް ފަށަން. އޭރުން އަޅުގަނޑުމެންގެ އޮންނާނެ ހިދުމަތްދޭ ފަސް އޭސީ ފެރީ،" ނާޒިމް ވިދާޅުވި އެވެ.\nMTCC in alah baiyn AC ferry thakuge khidhumaiy feshun lasvejje\nއޭނާ ވިދާޅުވީ ފެރީގެ އަދަދު ގިނަ ވުމުން، މިހާރު 30 މިނެޓުން އޮންނަ "ޕްރީމިއަމް ލިންކް"ގެ ދަތުރުތައް 15 މިނެޓަށް އަވަސްކުރާނެ ކަމަށެވެ. އަދި މިއީ ގިނަ ބަޔަކަށް ވަރަށް ބޮޑު ފަސޭހައަކަށް ވާނެ ކަމެއްކަން ނާޒިމް ފާހަގަ ކުރެއްވި އެވެ.\nއަލަށް ހިދުމަތް ފަށާ ކޮންމެ ފެރީއަކީ 100 މީހުންގެ ޖާގައިގެ ފެރީ ދޯނިތަކެއް ކަމަށް ވެސް އެމްޓީސީސީން ބުނެފައިވެ އެވެ.\nފެރީގެ މަސައްކަތް ނިންމައި އެމްޓީސީސީއާ ހަވާލުކުރުން ލަސްވާތީ، މިދިޔަ އަހަރު ބޭއްވި އެމްޓީސީސީގެ އަހަރީ އާއްމު ޖަލްސާގައި ހިއްސާދާރަކު ކުރި ސުވާލަކަށް ޖަވާބު ދެއްވަމުން އެ ކުންފުނީގެ ސީއީއޯ އިބްރާހިމް ޒިޔަތު ވިދާޅުވެފައި ވަނީ އެ ފެރީތައް ކަނޑައެޅިފައިވާ މުއްދަތަށް ހަވާލުކޮށްފައި ނުވާ ކަމަށެވެ. އަދި އެއްބަސްވުމުގައިވާ ގޮތުގެ މަތިން އަޅަންޖެހޭ ފިޔަވަޅު އަޅާނެ ކަމަށް އޭރު އޭނާ ވިދާޅުވެފައިވެ އެވެ. އެކަމަކު މުއްދަތަށް ނުނިންމުމުން، މެރިން ޑިޒައިންއާ މެދު ފިޔަވަޅެއް އެޅިކަމެއް އެމްޓީސީސީއަކުން ނުބުނެ އެވެ.\nމެރިން ޑިޒައިން އާއި އެމްޓީސީސީއާ ދެމެދު ސޮއިކޮށްފައިވާ އެއްބަސްވުމުގައިވާ ގޮތުން ފެބްރުއަރީ 2016 ގައި އެ ފެރީތައް ހަވާލުކުރަން ޖެހެ އެވެ. ފެރީތައް ބަންނަން ހަވާލުކުރީ 12 މިލިއަން ރުފިޔާ އަށެވެ. ފެރީތަކަށް އިންޖީނު ސަޕްލައިކޮށްދެނީ އެމްޓީސީސީންނެވެ.\nއިތުރު ލިޔުންތައް ހުޅުމާލެ ފެރީގެ ޚިދުމަތް އެމްޓީސީސީ


Loafan Kudhinnah Haahsa Quran Dhaskohdhey Workshop eh Hingaifi – Iru\nލަހޫ·2ޑިސެންބަރު 2019\nއެ ވޯކްޝޮޕް ނިންމުމުގެ ރަސްމިއްޔާތު މިއަދު އިސްލާމިކް މިނިސްޓްރީގެ ޖަލްސާކުރާ މާލަމުގައި ކުރިއަށް ގެންގޮސްފައިވާއިރު މި ވާކްޝޮޕްގައި ކިޔަވައިދެއްވީ އަލް ޤާރީ ޢަބްދުލް ރަޝީދު ޢަބްދުލް ޤާދިރުއެވެ.\nމި ޖަލްސާގައި ޝަރަފުވެރިކޮށްދެއްވައި އިސްލާމިކް މިނިސްޓަރު ޑރ. އަހްމަދު ޒާހިރު ޢަލީ ވާހަކަފުޅުދައްކަވަމުން ބްރައިލް އަކުރު ބޭނުންކޮށްގެން ކިޔަވައިދިމާއި ކިޔެވުމުގެ ހުނަރަކީ ދިރުވާ އާލާ ކުރަންޖެހޭ ފަންނެއްކަމަށް ހާމަކުރެއްވިއެވެ.\nއީސީގެ ނައިބު ރައީސް އަކްރަމް ކޯވިޑަށް ޕޮސިޓިވް ވެއްޖެ


RaajjeTV ge Handhaanaai gulhifaivaa dhaiydhagandu\nރާއްޖެޓީވީގެ ހަނދާނާއި ގުޅިފައިވާ ދަތްދަގަނޑު\nމީ އެތައް ބައެއްގެ ހަނދާންތަކަކާއި ނުރައްކާތެރި ހާދިސާއަކާއި ގުޅިފައިވާ އެއްޗެއް\nދަބަރު ޖަހާފައި ހުރުމަކުން، ދަގަނޑުބުރި އަކަށް ވުމަކުން މީގެ މުހިއްމުކަން ކުޑައެއް ނުވި\nކ. މާލެ |7އޮކްޓޯބަރ 2020 | ބުދަ 17:08 | 19,588\nރާއްޖެޓީވީ ރޯކޮށްލަން ސްޓޭޝަނަށް ވެދެގަތުމަށް ބޭނުންކުރި ދަތްދަނގަޑު - ރާއްޖެއެމްވީ\nބައެއް ފަހަރު އާދައިގެ ދަގަނޑުބުރިއެއް ވެސް މުހިއްމު އެއްޗަކަށް ވެދާނެއެވެ. ރަނުން އުއްތާ ރިހިން ގިރިޓީކޮށްފާ ނެތަކަސް، ދަބަރު ހިލި ހިލި ހުއްޓަކަސް އެއީ އެތައް ބައެއްގެ ސަމާލުކަން ލިބިދާނެ އެއްޗަކަށް ވެދާނެއެވެ. ބައެއްފަހަރު އެ އެއްޗެއްގެ މުހިއްމުކަން ގުޅިފައި ހުންނަނީ އޭގެއިން އަރާ އޮފާ، އަޅާ ދަޅަޔާ، އެ އެއްޗެއް އުފައްދާފާ ހުންނަ މައުދަނެއްގެ އަގުގެ ބޮޑު ކަމުގެ މައްޗަކަށް ނޫނެވެ. އެކަމަކު އެ އެއްޗަކާ ގުޅިފައިވާ ކޮންމެވެސް ބޮޑު ހާދިސާއަކާ ނުވަތަ އެތައް ބައެއްގެ ހަނދާންތަކަކާވެސް އެކަން ގުޅިދާނެއެވެ. ފަހަރުގަ އެ ހާދިސާއަކީ ނުވަތަ އެ ހާނދާންތަކަކީ މާ އުފާވެރި ހާދިސާއަކަށް ނުވަތަ ހަނދާންތަކަކަށް ނުވެދާނެއެވެ. ބަރުދަނުގައި 690ގުރާމް، ދިގުމިނުގައި 15.5އިންޗި، ވަށަމިނުގައި 2އިންޗި ހުރި އެއްކޮޅު ލަންބާފައިވާ މި ދަގަނޑު ގަނޑަކީ މި ދެންނެވިފަދަ މުހިއްމު އެއްޗެކެވެ. މީ އެތައް ބައެއްގެ ހަނދާންތަކަކާއި ނުރައްކާތެރި ހާދިސާއަކާއި ގުޅިފައިވާ އެއްޗެކެވެ.\nއެއީ މީގެ7އަހަރު ކުރިއެވެ. 2013ވަނަ އަހަރުގެ އޮކްޓޫބަރު މަހުގެ7ވަނަ ދުވަހުގެ ރޭގެ ފަތިހުގެ ވަގުތެވެ. ގަޑިން 04:42 ހިނގުމާއެކު ރާއްޖެޓީވީ ހުންނަ ހެންވޭރު ކުއީން އޮފް ދަ ނައިޓް (ބީކޭޓީ ބިލްޑިންގ)ގެ 2ވަނަ ފަންގިފިލާ އަށް މޫނު ނިވާކޮށްގެންތިބި 5މީހަކު އެރިއެވެ. މި 5މީހުން އެރީ ކަތިވަޅިއަކާ ދަނގަނޑުބުރިފަދަ ހަތިޔާރުގެ ގޮތުގައި ހިމެނޭ ބައެއް އާލަތްތައް ހިފައިގެންނެވެ. މިދެންނެވި ބިލްޑިންގެ 2ވަނަ ފަންގިފިލާ އަކީ ރާއްޖެޓީވީގެ ސްޓޭޝަން ހިނގަމުންދިޔަ ފަންގިފިލާ އެވެ. މި ފަންގިފިލާއަށް ވަދެވެން ހުންނަ ލަކުޑި ދޮރުގެ ބޭރުން ތަޅުލާފައި ހުންނަ ދަގަނޑު ގޭޓެއް ހުރެއެވެ. ސިޑިން2ވަނަ ފަންގިފިލާ އަށް އެރި5މީހުން ގޭޓުގެ ކުރިމައްޗަށް ހުއްޓުމާއެކު އެތަނުން އެކެއްގެ އަތުގައި އޮތް ދަގަނޑުގަނޑެއް ގޭޓުގައި ލާފަ ހުރި ތަޅައް ލައްވާ މަތަން ފެށިއެވެ. އެތައް އިރަކު މިގޮތައް ދަގަނޑު ލައްވައިގެން މަސައްކަތްކޮށް ތަޅު ފެލާ ނުލެވުމުން އެމީހުން ދަގަނޑުބުރި ނައްޓާލައެވެ. ދެން އެ ދަގަނޑުބުރިން ތަޅުގަޔާ ތަޅުފަތްގަނޑުގަޔާ އަދި ދަގަނޑު ގޭޓުގައި ވެސް އެތައް ފަހަރަކު ޖަހާތަން ފެނެއެވެ. ބޭނުމަކީ މި ދެންނެވި ދަގަނޑުގަނޑު ބޭނުން ކޮށްގެން ދަނގަޑުގޭޓުގެ ތަޅު ހަލާކު ކޮށްލުމެވެ. އެއަށްފަހު ލަކުޑި ގޭޓު ފުނޑާލުމެވެ. ދެން އެތެރެއަށް ވަދެގަތުމެވެ.\nއެއްވެސް ބިރެއް ފިކުރެއް ހިޔާލެއްނެތި މިދެންނެވި5މީހުން ވެގެން ދަތްދަގަނޑުން ތަޅާ އެންމެ ފަހުން ތަޅު ހަލާކުކޮށްލުމަށްފަހު ހަމަ އެ ދަގަނޑުން ގޭޓު މަތާލުމަށްފަހު ގޭޓު ހުޅުވައިފިއެވެ. ދެން ފެނުނީ ހަމަ އެ ދަގަނޑުބުރި ބޭނުން ކޮށްގެން ދެން ހުރި ލަކުޑި ދޮރުގެ ތަޅު ހަލާކުކޮށްލާ ފައިންޖަހާ ދޮރު ވައްޓާލިތަނެވެ. ބަޔަކު އަތުވެދާނެ ކަމުގެ ބިރެއް، ބަޔަކަށް އަޑު އިވިދާނެކަމުގެ ޖެހިލުމެއްނެތި މިނުބައި އަމަލު ހިންގުމަށްފަހު މިދެންނެވި5މީހުން ވަދެގަތީ ސްޓޭޝަންގެ ތެރެއަށެވެ. އޭރުވެސް މި ދެންނެވި ދަތްދަގަނޑު ހިފައިގެން ހުރި މީހާގެ އަތުގައި އެދަގަނޑު އޮތެވެ.\nދެން ފެނުނީ މުޅި ސްޓޭޝަންގެ ތެރެއަށް ޕެޓްރޯލް އަޅާ ހުޅުޖަހާ ރޯކޮށްލުމަށްފަހު އެމީހުން އެތަނުން ނިކުތް ތަނެވެ. ރައްޔިތުންނަށް ހަބަރާ މައުލޫމާތު ގެނެސްދިނުމުގައި ފަސްޖެހުމެއް، ޖެހިލުންވުމެއް، ބިރުގަތުމެއް އަދި ވަރުބަލިކަމެއް ނެތި ތެދުވެރިކަމާއިއެކު މަސައްކަތް ކުރަމުންދިޔަ އެތައް މުވައްޒަފުންތަކެއް މަސައްކަތް ކުރަމުން ދިޔަ، ރާއްޖޭގެ އެންމެ ގިނަ ބައެއްގެ މަގުބޫލު އަދި އެންމެ ގިނަ ބަޔަކު ލޯބިވާ ރާއްޖެޓީވީގެ ސްޓޭޝަން ރޯކޮށް އަންދާލުމަށްފަހު އެކަންކުރި މީހުން އެތަނުން ނިކުމެގެން ދިޔައިރު އެމީހުން ހަތިޔާރުގެ ގޮތުގައި ބޭނުންކުރި އާލަތްތައް އަލިފާނުގެ ތެރެއަށް ދުކޮށްލާފައި ދިޔައީ އެމީހުންގެ ހިތުން ސްޓޭޝަން އާއި އެކު އެތަކެތިވެސް ނައްތާލާފައެވެ.\nނަމަވެސް އަލިފާނުގެ ހާދިސާއަށްފަހު އަނދާ ދެއްޔަށްވެފައިވާ ސްޓޭޝަންގެ ތެރެއަށް ކަރުނަ އަޅަމުން މުވައްޒަފުންވަދެ ބަލަމުންދިޔައިރު މުވައްޒަފުންގެ ލޮލުގައި އަޅައިގެން އެކައްޗަކީ އަލިފާނުގެ ސަބަބުން ކަޅުވެފައިވާ، އެއްކަނަކަށް އެއްލާލެވިފައި، ބަރުދަނުގައި 690ގުރާމް، ދިގުމިނުގައި 15.5 އިންޗި، ވަށަމިނުގައި2އިންޗި ހުރި ދަތް ދަގަނޑެކެވެ.\nއެއީ ސްޓޭޝަން އަންދާލުމަށް ސްޓޭޝަންގެ ތެރެއަށް ވަދެގަތުމަށް އެ އެއްޗެއްގެ ބޭނުން ހިފައިގެން ދޮރުތައް ހަލާކުކޮށްލި ދަތް ދަގަނޑެވެ. ކުރިން ބުނެވުނު ދަބަރު ހިލި ހިލި ހުރި ދަތް ދަގަނޑެވެ. މި ހާދިސާ އަށް މިހާރު7އަހަރު ވެފައިވާއިރު މި ދަގަނޑުން އަދިވެސް އެ ހަނދާންތައް އާކޮށްދެއެވެ. އެޒަހަމްތައް ތާޒާކޮށްދެއެވެ. ދަބަރު ޖަހާފައި ހުރުމަކުން، ދަގަނޑުބުރިއަކަށް ވުމަކުން މީގެ މުހިއްމުކަން ކުޑައެއް ނުވިއެވެ. މިއީ ރާއްޖެޓީވީ ރޯކޮށްލި ހަނދާންތަކާއި ގުޅިފައިވާ ދަތްދަގަނޑެވެ.


އިންޑިއާގެ މިނިސްޓަރ އޮފް އެކްސްޓަރނަލް އެފެއާޒް ދިވަހިރާއްޖެއަށް ރަސްމީ ދަތުރުފުޅެއް ކުރައްވުމަށް ހަމަޖެހިއްޖެ - GOV.MV\nޚަބަރު އިންޑިއާގެ މިނިސްޓަރ އޮފް އެކްސްޓަރނަލް އެފެއާޒް ދިވަހިރާއްޖެއަށް ރަސްމީ ދަތުރުފުޅެއް ކުރައްވުމަށް ހަމަޖެހިއްޖެ\nއިންޑިއާގެ މިނިސްޓަރ އޮފް އެކްސްޓަރނަލް އެފެއާޒް ރާއްޖެއަށް މި ކުރައްވާ ދަތުރުފުޅަކީ އެމަނިކުފާނު 2019 ވަނަ އަހަރު މޭއި މަހު މަގާމާ ހަވާލުވިފަހުން ރާއްޖެއަށް ކުރައްވާ ދެވަނަ ދަތުރުފުޅު\nމިނިސްޓަރ އޮފް ފޮރިން އެފެއާޒް އަބްދުﷲ ޝާހިދުގެ ދަޢުވަތަކަށް އިންޑިއާގެ މިނިސްޓަރ އޮފް އެކްސްޓަރނަލް އެފެއާޒް ޑރ. ސުބުރަހްމަންޔަން ޖައިޝަންކަރު މި މަހުގެ 20 ން 21 އަށް ދިވެހިރާއްޖެއަށް ރަސްމީ ދަތުރުފުޅެއް ކުރެއްވުމަށް ހަމަޖެހިއްޖެއެވެ.\nމި ދަތުރުފުޅުގައި ރައީސުލްޖުމްހޫރިއްޔާ އިބްރާހިމް މުހައްމަދު ޞާލިހުގެ އަރިހަށާއި ރައްޔިތުންގެ މަޖިލީހުގެ ރައީސްގެ އަރިހަށް އިޙްތިރާމްގެ ޒިޔާރަތެއް ކުރައްވާނެއެވެ. އަދި މިނިސްޓަރ އޮފް ފޮރިން އެފެއާޒް އާއި މިނިސްޓްރ އޮފް ޑިފެންސްއާ ބައްދަލު ކުރައްވާނެއެވެ. މީގެ އިތުރުން މިނިސްޓަރ އޮފް ފިނޭންސް، މިނިސްޓަރ އޮފް އިކޮނޮމިކް ޑިވެލޮޕްމަންޓް އަދި މިނިސްޓަރ އޮފް ނޭޝަނަލް ޕްލޭނިންގ، ހައުސިން އެންޑް އިންފްރާސްޓްރަކްޗަރ އާއެކު ޖޮއިންޓް މީޓިންގއެއް ބޭއްވުމަށް ވެސް ވަނީ ހަމަޖެހިފައިއެވެ.\nމި ދަތުރުފުޅުގައި އިންޑިއާ އާއި ދިވެހި ރާއްޖެއާއި ދެމެދު މުހިންމު އެއްބަސްވުންތަކެއްގައި ސޮއިކުރެއްވުމަމަށް ވަނީ ހަމަޖެހިފައެވެ. އަދި އިންޑިއާ ސަރުކާރުގެ އެހީގެ ދަށުން ހިންގުނު މުހިންމު މަޝްރޫއުތަކެއް އިފްތިތާހު ކުރެއްވުމަށް ވަނީ ހަމަޖެހިފައިއެވެ.\nއިންޑިއާގެ މިނިސްޓަރ އޮފް އެކްސްޓަރނަލް އެފެއާޒް ރާއްޖެއަށް މި ކުރައްވާ ދަތުރުފުޅަކީ އެމަނިކުފާނު 2019 ވަނަ އަހަރު މޭއި މަހު މަގާމާ ހަވާލުވިފަހުން ރާއްޖެއަށް ކުރައްވާ ދެވަނަ ދަތުރުފުޅެވެ. ފުރަތަމަ ދަތުރުފުޅަކީ 2019 ވަނަ އަހަރު ސެޕްޓެމްބަރު މަހު ރާއްޖޭގައި ބޭއްވުނު5ވަނަ އިންޑިއަން އޯޝަން ކޮންފެރެންސް ގައި ބައިވެރިވެވަޑައިގަތުމަށް ކުރެއްވި ދަތުރުފުޅެވެ.


Germanuge nurse ithuru meehun maraafaivaane kamah thuhumathu koffi | Mihaaru\nމީހުން މެރި ޖަރުމަނުގެ ނަރުސް މިދިޔަ އަހަރުގެ ޝަރީއަތުގައި އޭނާގެ މޫނު ފޮރުވައިގެން.\nޖަރުމަނުގެ ނަރުސް އިތުރު މީހުން މަރާފައިވާނެ ކަމަށް ތުހުމަތުކޮށްފި\n23 ޖޫން 2016 - 14:193comments\nބާލިން (ޖޫން 23) - ގަސްދުގައި ދެ މީހަކު މެރިކަމުގެ ކުށުގައި އުމުރު ދުވަހުގެ ޖަލު ހުކުމެއް ތަންފީޒު ކުރަމުންދާ ޖަރުމަނުގެ ނަރުސް އިތުރު މީހުން މަރާފައިވާނެ ކަމަށް ތުހުމަތުކޮށްފި އެވެ.\nތަހްގީގުކުރާ ފަރާތްތަކުން ބުނީ އުމުރުން 39 އަހަރުގެ ނަރުސް މީހުން މަރާފައި ވަނީ ހިތުގެ ބޭހެއް ދީގެން ކަމަށެވެ. ކޯޓު އަމުރެއްގެ ދަށުން ވަނީ، ނިއެލްސް އެޗް. ފަރުވާ ދިން 99 މީހުންގެ ހަށިގަނޑު ކޮނެގެން ނަގައިފަ އެވެ. އަދި މީގެ ތެރޭން 27 މީހެއްގެ ހަށިގަނޑުން ވަނީ ހިތުގެ ބޭހުގެ އަސަރު ފެނިފަ އެވެ. ދެ މީހެއްގެ މަރުގެ ކުށް ސާބިތުވުމުން ނިއެލްސް އަށް ހުކުމް އިއްވީ މިދިޔަ އަހަރުގެ ފެބްރުއަރީ މަހު އެވެ. އެކަމަކު ކޯޓުގައި އޭނާ ވަނީ ބޭސް ދީގެން 30 މީހުން މަރާލި ކަމަށް އެއްބަސްވެފަ އެވެ.\nނަރުސް ބޭސް ދީގެން ބަލި މީހުން މަރާފައި ވަނީ 2003 އާއި 2005 އާ ދެމެދު އެވެ. ފުލުހުން އެޕްރީލް މަހު ބުނެފައި ވަނީ 200 މަރެއް އަލުން ތަހުގީގު ކުރަމުންދާ ކަމަށެވެ. އޭގެ ތެރޭގައި ނަރުސް ކުރިން މަސައްކަތް ކުރި ކްލިނިކްތަކުން މަރުވި މީހުން ވެސް ހިމެނެ އެވެ.\nޕްރޮސެކިއުޓަރުން ވިދާޅުވެފައި ވަނީ ނަރުހުގެ މައްޗަށް އާ ދައުވާތަކެއް ކުރާނެ ކަމަށެވެ. މި ދައުވާތައް ސާބިތު ވެއްޖެ ނަމަ ނިއެލް ހިމެނޭނީ ބޮޑު ހަނގުރާމަ އަށް ޖަރުމަނުން އެންމެ ގިނަ މީހުން މެރި މީހާ އަށެވެ.\nޝަރީއަތުގައި ނިއެލް ވަނީ އޭނާ މެރި މީހުންގެ އާއިލާތަކުގެ ކިބައިން މައާފަށް އެދިފަ އެވެ.


Umurun 14 Aharuge Kujjaku Viheumahfahu Birun Dharifulhu Lee Fridge Ah - Vaguthu\nއުމުރުން 14 އަހަރުގެ ކުއްޖަކު ވިހެއުމަށްފަހު، ބިރުން ދަރިފުޅު ލީ ފުރިޖަކަށް\nރަޝިޔާގެ ނޮވޯސިބާސްކް ސިޓީ ކައިރީގައި އޮންނަ އަވަށެއް ކަމަށްވާ ވާރކްތުލާ އަވަށުގައި އުމުރުން 14 އަހަރުގެ އަންހެން ކުއްޖަކު ބަނޑުބޮޑުވުމުން ބިރުން މައިންބަފައިންނަށް ނާންގާ ވިހެއުމަށްފަހު ދަރިފުޅު ފުރިޖަކަށް ލައިފިއެވެ.\nސުކޫލުގައި ކިޔަވަމުންދާ މި އަންހެން ކުއްޖާ ބަނޑުބޮޑުވިކަން އޭނާގެ މައިންބަފައިންނަކަށް ނޭނގެއެވެ. އަދި ވިހާފައި ވެސް ވަނީ އެ ކުއްޖާގެ ކޮޓަރީގައި އަމިއްލައަށް އެންމެންނަށް ވެސް ސިއްރުންނެވެ. ވިހެއުމަށްފަހު ލިބުނު ދަރިފުޅު ކޮތަޅަކަށްލައި އެ ގޭގައި އޭނާގެ ބައްޕަ މަސައްކަތްކުރާ ގަރާޖުގައި ހުރި ފުރިޖަކަށް ދަރިފުޅު ލާފައެވެ.\nފުލުސް އޮފިސަރ ބޮޓެންކޯ ބުނެފައިވަނީ އެރޭ އޭނާގެ މަންމައަށް އަޑުއިވުނީ އެ އަންހެން ކުއްޖާ ކޮޓަރި ތެރޭގައި އޮވެގެން ރޯ އަޑު ކަމަށާއި، އެ ކުއްޖާގެ މަންމަ ހީކުރީ ''އެޕެންޑިކްސް''އަށް ތަދުވާވަރު ރޮނީ ކަމަށެވެ.\nއުމުރުން 14 އަހަރުގެ މި އަންހެން ކުއްޖާ ވިހައިފައިވަނީ އަމިއްލައަށެވެ. އަދި ވަރަށް ބައިވަރު ވެސް ލޭ އައިސްފައިވާ ކަމަށާއި އޭނާއަށް އެެހީތެރިވެދޭނެ އެއްވެސް މީހަކު އެތަނުގައި ނެތް ކަމަށް ވެސް ފުލުހުން ބުނެފައިވެއެވެ.\nވިހެއުމުގެ ތަދުތަކަށް ވެސް ބެލުމެއް ނެތި މައިންބަފައިންނަށް އެނގުމުގެ ކުރިން ވިހޭ ދަރިފުޅު ކޮތަޅަކަށް ލައި ގަރާޖުގައި ހުރި ފުރިޖަށް ލިއިރު، އެ ތުއްތު ދަރިފުޅު ފެނުނުއިރު އޮތީ މަރުވެފައެެވެ.\nމި އަންހެން ކުއްޖާގެ ހާލަތު ވަރަށް ސީރިއަސްއެވެ. މި ކުއްޖާއަށް ދަނީ ހޮސްޕިޓަލުގައި ފަރުވާދެމުން ކަމަށް ރިޕޯޓްތަކުން ބުނެފައިވެއެވެ.\nއިސްތަށިގަނޑު ވަރުގަދަ ކުރަން ބޭނުން ނަމަ ސިނގިރެޓް ބުއިން ހުއްޓާލާ\nނުވާވަރުން ކީއްކުރަން އުޅެނީ. ޖިންސީ ގޅުން ހިންގީ ކީއްކުރަން ދަރި މަރަން\nއޮކްޓޯބަރ 29, 2020 23:53\nތިހެން ވާހަކަ ނުދައްކާ...\nއޮކްޓޯބަރ 30, 2020 12:51\nޖިންސީ ގުޅުން ހިންގުމާ ވިހެއުމާ އެއީ ތަފާތު އިހުސާސެއް ކުރާ ތަފާތު ދެ ކަމެއް\nއޮކްޓޯބަރ 30, 2020 16:40\nދަރީންނޭ ޒިނޭއީ ވަސްވާސް ހަމަ ޗީޗީ\nއޮކްޓޯބަރ 31, 2020 15:18\nއޮކްޓޯބަރ 30, 2020 21:21\nކޮބާ ހިއުމަން ރައިޓްސް. އެކުއްޖާ ހިމާޔަތް ކުރޭ ަވަހަށް. އޭނަ ވިހެއީ އިންސާނެއްކަމަށް ތިޔަ ރައިޓުން ގަބޫލެއް ނުކުރާނެ


Virus aai gulhugen Bahrain ge hurihaa school eh bandhukohfi - AO News\nވައިރަސްއާއި ގުޅިގެން ބަހްރެއިންގެ ހުރިހާ ސްކޫލެއް ބަންދުކޮށްފި\nނުރައްކާތެރި ކޮވިޑް-19 އާއި ގުޅިގެން ބަހްރެއިންގެ ހުރިހާ ސްކޫލެއް ބަންދުކޮށްފި އެވެ.\nބަހްރެއިންގެ ސަރުކާރުން ނިންމާފައި ވަނީ އެ ޤައުމުގެ ސަރުކާރުގެ ހުރިހާ ސްކޫލް ތަކާއި ޔުނިވާރސިޓީ ތަކާއި ޕްރައިވެޓް ސްކޫލްތައްވެސް މިއަދުން ފެށިގެން ބަންދުކުރުމަށެވެ. ސަރުކާރުން މިގޮތަށް ނިންމާފައި ވަނީ އެ ޤައުމުގައި ވައިރަސް ފެތުރޭ މިންވަރު އިތުރުވުމާއި ގުޅިގެންނެވެ.\nވައިރަސް ޖެހިގެން ބަހްރެއިން އިން 23 މީހުން ކަރަންޓީން ކޮށްފައިވާއިރު އިއްޔެ އެކަނިވެސް6މީހަކު ވައިރަސް ޖެހިގެން ބަހްރެއިން އިން ވަނީ ފެނިފައެވެ. އެ ޤައުމުގެ ހެލްތު މިނިސްޓްރީން ބުނީ ބަލި ޖެހިފައިވާ މީހުންނަށް ފަރުވާދެމުން ދަނީ އިބްރާހިމް ޚަލީލް ކަނޯ ހެލްތު ސެންޓަރުގައި ކަމަށެވެ.\nޗައިނާއިން ފުރަތަމަ ފެނުނު މި ވައިރަސް ދުނިޔޭގެ އެތައް ޤައުމަކުން މިހާރު ފެނިފައިވާއިރު 80،000 ގިނަ މީހުންނަށް މި ބަލި ވަނީ ޖެހިފައެވެ. ބަލި ޖެހިގެން މަރުވިމީހުންގެ އަދަދު ވަނީ 2،715 އަށް އަރައިފަ އެވެ. ޗައިނާއިން ވައިރަސް އާއި ގުޅިގެން ނުރައްކަލުގެ ހާލަތު ދައްކޮށްފައިވާއިރު އެހެން ޤައުމުތަކުގައި ވަނީ ވައިރަސްގެ ސަބަބުން ސިއްހީ ކުއްލި ނުރައްކަލުގެ ހާލަތު ވަރުގަދަ ކޮށްފައެވެ.


Adeeb avahaara kollan ulhey kamah bune massala fuluhah | Mihaaru\nކުރީގެ ނައިބު ރައީސް އަދީބު. އެމަނިކުފާނު އަވަހާރަކޮށްލަން އުޅޭ މައްސަލަ ތަހުގީގުކޮށް ދިނުމަށް މަހްފޫޒް ވަނީ އެދިވަޑައިގެންފައި.---މިހާރު ފޮޓޯ/ހުސެއިން ވަހީދު\nއަދީބު އަވަހާރަ ކޮށްލަން އުޅޭ ކަމަށް ބުނެ މައްސަލަ ފުލުހަށް\n04 ޖުލައި 2017 - 10:07 21 comments\nއެތައް ޖަލު ހުކުމެއް ތަންފީޒު ކުރައްވަމުން ގެންދަވާ ކުރީގެ ނައިބު ރައީސް އަހުމަދު އަދީބު އަވަހާރަ ކޮށްލަން އުޅޭ ކަމަށް ތުހުމަތުކޮށް، އެކަން އެ މަނިކުފާނުގެ ވަކީލުންގެ ފަރާތުން ފުލުހުންނަށް ހުށަހަޅައިފި އެވެ.\nއަދީބުގެ ވަކީލުންގެ ޓީމުގައި ހިމެނިވަޑައިގަންނަވާ މަހްފޫޒް ސައީދު، މިދިޔަ އާދީއްތަ ދުވަހު، ކޮމިޝަނާ އޮފް ޕޮލިސް އަހުމަދު އަރީފަށް ފޮނުއްވި ސިޓީއެއްގައި ވިދާޅުވީ އަދީބު ދޫނިދޫ ގޮޅީގައި އޮއްވައި އަވަހާރަ ކޮށްލަން ރޭވުންތަކެއް ރާވަމުންދާ ކަމުގެ މައުލޫމާތު ލިބިފައިވާ ކަމަށެވެ. އެހެންވެ، ހާއްސަ ސަމާލުކަމެއް ދީގެން އެކަން ތަހުގީގުކޮށް ދިނުމަށް މަހްފޫޒް އެދިވަޑައިގެންނެވި އެވެ.\n"އަދި މިފަދަ ކަމެއް މެދުވެރިވިޔަ ނުދިނުމަށް އަޅަން ޖެހޭ ފިޔަވަޅުތައް އަޅުއްވައި ދެއްވުމަށް އެދެމެވެ،" އަރީފަށް ފޮނުއްވި ސިޓީގައި މަހްފޫޒް ވިދާޅުވި އެވެ.\nKureege VP Adeeb maraalan raavaa kamuge mauloomaathu libumun ekan fuluhunge samaalukamah genes avas fiyavalhakah edhi sitee laifin. pic.twitter.com/jT8b2Mbjcf\n— Mahfooz Saeed (@MahfuzSayd) July 3, 2017\nއަދީބު އަވަހާރަކޮށްލަން އުޅޭ ކަމަށް ތުހުމަތުކޮށްފައި މިވަނީ، އަދީބު، ދޫނިދޫ ޖަލުގައި އޮންނެވި ފޮޓޯއެއް ސޯޝަލް މީޑިއާގައި އާންމުވެފައި ވަނިކޮށެވެ. ފޮޓޯގައިވާ ގޮތުން އަދީބު އޮންނަވަނީ އުސްކޮށް ހަދާފައިވާ އައްޓެއްގަ އެވެ. ބާލީހެއްގައި ބައްދާލައްވާއިގެން އަދީބު އޮންނެވި އިރު، ގޮޅީ ތެރޭގައި ކުޑަ މޭޒެއް ވެސް ހުއްޓެވެ. އަދި މޭޒު މަތީގައި ގިނަ އަދަދެއްގެ ފޮތްތަކެއް ހުއްޓެވެ.\nމިކަމާ ގުޅިގެން ފުލުހުން ބުނީ ސޯޝަލް މީޑިއާގައި ދައުރުވަމުން އަންނަ އެ ފޮޓޯއަކީ ދޫނިދޫ ޖަލުގެ ގޮޅިއެއްގެ ފޮޓޯ ކަމަށެވެ. އަދި އެ ފޮޓޯ ސޯޝަލް މީޑިއާގައި އާންމުވުމާ ގުޅިގެން އެއީ ކިހިނެއް ލީކްވި ފޮޓޯއެއްތޯ ތަހުގީގު ކުރަން ފަށާފައިވާ ކަމަށް ވެސް ފުލުހުން ބުންޏެވެ. ނަމަވެސް ފޮޓޯ އިން ފެންނަނީ އަދީބު އޮންނެވި ގޮޅި ކަމާއި އެ ތަނުގައި އޮންނެވީ އަދީބު ކަމެއް ފުލުހުން ނުބުނެ އެވެ.\nނަމަވެސް އަދީބުގެ އަނބިކަނބަލުން މަރިޔަމް ނަޝްވާ ވިދާޅުވި ގޮތުގައި ފޮޓޯ އިން އެ ފެންނަނީ އަދީބުކަން ވަރަށް ބޮޑަށް ޔަގީންވެ އެވެ. އެއީ އަދީބު އަވަހާރަފުޅުލައްޕަވަން އޮންނަ ގޮތާއި އަދީބު ކިޔައިދީފައި އޮންނަ ގޮޅިއާ ދާދި އެއްގޮތް ވުމުން ކަމަށް ވެސް ނަޝްވާ ވިދާޅުވި އެވެ.\nތިން ކުށެއް ސާބިތުވެ 33 އަހަރަށް ޖަލަށް ލާފައިވާ އަދީބުގެ އެތެރެ ހަށީގައި ސިސްޓެއް އުފެދި، ކިޑްނީގައި ހިލަ އުފެދުމާއި ލޮލުގެ ވަރަށް ނުރައްކާތެރި ބައްޔެއް ކަމަށްވާ "ގްލޮކޮމާ" ޖެހިފައިވާ ކަމަށް އާއިލާ އިން ބުނެ އެވެ. އެހެންވެ، އެ މަނިކުފާނު ރާއްޖޭން ބޭރުން ފަރުވާ ކުރުމުގެ ހުއްދައަކަށް ވަނީ އެދިފަ އެވެ. ނަމަވެސް ސަރުކާރުން މިހާތަނަށް އެ ހުއްދައެއް ނުދެ އެވެ.\nސަރުކާރުން ބުނެފައިވަނީ އަދީބު ރާއްޖޭން ބޭރަށް ފޮނުވައިފި ނަމަ، ފިއްލެވުމުގެ ފުރުސަތު ވަރަށް ބޮޑު ކަމަށެވެ. ނަމަވެސް އަދީބުގެ ވަކީލުން އެކަން ދޮގުކުރެ އެވެ.\nއިތުރު ލިޔުންތައް ޕޮލިސް ޓެރަރިޒަމް ދޫނިދޫ ކަރެކްޝަނަލް ސާވިސް ކުރީގެ ނައިބު ރައީސް އަދީބު


SunOnline: Hong Kong ge muzaaharaathakah thaaedhukoh America ge House in biluthakeh faaskoffi\nހޮންކޮންގެ މުޒާހަރާތަކަށް ތާއިދުކޮށް އެމެރިކާގެ ހައުސްއިން ބިލުތަކެއް ފާސްކޮށްފި\nރުގިއްޔާ މުހައްމަދު މޫސާ 16 Oct 2019, 16:49\nއެމެރިކާގެ ހައުސްއިން ފާސް ކުރި ބިލުތަކަށް ތާއިދުކޮށް ހޮންކޮންގައި ގިނަ އަދަދެއްގެ މީހުން ވަނީ މުޒާހަރާކޮށްފަ -- ފޮޓޯ: ގެޓީ\nވޮޝިންޓަން (އޮކްޓޯބަރު 16): ހޮންކޮންގައި މުޒާހަރާކުރަމުންދާ ފަރާތްތަކަށް ތާއިދުކޮށް އެމެރިކާގެ ގާނޫނު ހަދާ މަޖިލީހުގެ ތިރީގެ ކަމަށްވާ ހައުސް އޮފް ރެޕްރެޒެންޓޭޓިވްސްއިން ތިން ބިލެއް ފާސްކޮށްފި އެވެ.\nހޮންކޮން ހިއުމަން ރައިޓްސް އެންޑް ޑިމޮކްރަސީ އެކްޓްގެ ނަން ދީފައިވާ ފުރަތަމަ ބިލުގައި ވަނީ، ޗައިނާއިން ހޮންކޮންގެ މަދަނީ މިނިވަންކަމަށް އަރައިގަންނަތޯ އާއި އެސަރަހައްދުގެ ގާނޫނީ ވެރިކަމަށް ބާރު ފޯރުވާތޯ އެމެރިކާގެ ސްޓޭޓް ޑިޕާޓްމެންޓުން ކޮންމެ އަހަރަކު ބަލަން އަންގާފަ އެވެ.\nއަދި ދެވަނަ ބިލް ފާސްކޮށްފައި ވަނީ ހޮންކޮންގެ ފުލުހުން މުޒާހަރާތައް ރޫޅާލުމަށް ބޭނުންކޮށްފާނެ އެމެރިކާގެ ކަރުނަ ގޭހާއި ރަބަރު އުންޑަ ފަދަ ތަކެތި އެސަރަހައްދަށް އެކްސްޕޯޓު ކުރުން ހުއްޓުވުމަށެވެ.\nމީގެ އިތުރުން ތިން ވަނައަށް ފާސްކޮށްފައި ވަނީ ހޮންކޮންގައި ޗައިނާގެ ނުފޫޒު އިތުރު ކުރުން ކުށްވެރިކޮށް، އެސަރަހައްދުގެ ރައްޔިތުންގެ މުޒާހަރާ ކުރުމުގެ ހައްގު ދިފާއު ކުރާ ގަރާރެކެވެ.\nޗައިނާގެ ފޮރިން މިނިސްޓްރީން ވަނީ އެބިލުތައް ކުށްވެރިކޮށް، ހޮންކޮންގެ މައްސަލަތަކަށް އެމެރިކާގެ ގާނޫނު ހަދާ މަޖިލީހުގެ މެމްބަރުން ވަނުން ހުއްޓާލުމަށް އަންގާފަ އެވެ.\nއެމެރިކާގެ ހައުސްއިން ފާސްކުރި ބިލް ދެން ފޮނުވާނީ ސެނެޓަށެވެ. އަދި އެއަށް ފަހު އެބިލް ތަސްދީގު ކުރުމަށް ނުވަތަ ވީޓޯ ކުރުމަށް ރައީސަށް ފޮނުވާނެ އެވެ.\nމިދިޔަ އޭޕްރިލް މަހު ހޮންކޮންގައި މުޒާހަރާތައް ފެށުނީ އެސަރަހައްދުގައި ތިބޭ ކުށުގެ ތުހުމަތު ކުރެވޭ މީހުންގެ ޝަރީއަތް ކުރިއަށްގެންދިޔުމަށް، އެމީހުން އެހެން ގައުމުތަކާ ހަވާލު ކުރުމާ ބެހޭ ބިލެއް އެސިޓީގެ ސަރުކާރުން ގާނޫނު ހަދާ މަޖިލީހަށް ހުށަހެޅުމުންނެވެ. އެބިލު ފާސް ކުރި ނަމަ ހޮންކޮންގައި ތިބޭ ކުށުގެ ތުހުމަތު ކުރެވޭ މީހުން ޗައިނާއާ ވެސް ހަވާލު ކުރެވޭނެ އެވެ.\nއެބިލާ ދެކޮޅަށް ގިނަ އަދަދެއްގެ މީހުން މުޒާހަރާ ކުރަން ފެށުމުން ހޮންކޮންގެ ލީޑަރު ކެރީ ލާމް ވަނީ ބިލް ސަސްޕެންޑު ކުރައްވާފަ އެވެ. އަދި އޭގެ ފަހުން ވެސް މުޒާހަރާތައް ކުރިއަށްގެންދާތީ، މިދިޔަ މަހު ބިލް އަނބުރާ ގެންދެވި ނަމަވެސް އެމުޒާހަރާތަކަށް ނިމުމެއް ނާދެ އެވެ.\nއެމުޒާހަރާ ކުރާ ފަރާތްތަކުން ދަނީ ބިލް އަނބުރާ ގެންދިޔުމުގެ އިތުރުން، މުޒާހަރާ ރޫޅާލުމުގައި ފުލުހުން އަމަލު ކުރަމުންދާ ގޮތް ތަހުގީގު ކުރުމަށް ކޮމިޝަނެއް އެކުލަވާލުމަށާއި ހައްޔަރުކޮށްފައިވާ މުޒާހަރާގެ ބައިވެރިން ދޫކޮށްލުމަށާއި އެމުޒާހަރާތަކަކީ "ހަމަނުޖެހުން ހިންގުން ކަމަށް" ލާމް ވިދާޅުވި ވިދާޅުވުން އަނބުރާ ގެންދިޔުމަށް ގޮވާލަމުންނެވެ.


MDP Ge Verikamugai Sarukaaru Muvazzafunnah Jehssi Haalaai Medhu Visnavaa - Falaah - Vaguthu\nއެމްޑީޕީގެ ވެރިކަމުގައި ސަރުކާރު މުވައްޒަފުންނަށް ޖެއްސި ހާލާއި މެދު ވިސްނަވާ – ފަލާޙް\nޕީޕީއެމްގެ ޖަލްސާގައި ފަލާހް ވާހަކަފުޅު ދައްކަވަނީ – ވަގުތު އިމޭޖްސް: މުހައްމަދު އަރީހް\nކުރިއަށް އޮތް ރިޔާސީ އިންތިޚާބުގައި ވާދަކުރައްވާ ސަރުކާރާ އިދިކޮޅު ކެންޑިޑޭޓް އިބްރާހީމް މުޙައްމަދު ޞާލިޙް ނިސްބަތްވެވަޑައިގަންނަވާ އެމްޑީޕީގެ ވެރިކަމުގައި ސަރުކާރު މުވައްޒަފުންނަށް ޖެއްސި ހާލާއި މެދު، ސަރުކާރުގެ އެންމެހާ މުވައްޒަފުން ވިސްނާވަޑައިގެން އެންމެ ވޯޓެއްވެސް ނުދެއްވުމަށް އިނގުރައިދޫ ދާއިރާގެ މެންބަރު އިބްރާހީމް ފަލާޙް ގޮވާލައްވައިފިއެވެ.\nއިނގުރައިދޫ ދާއިރާގެ މެންބަރު އިބްރާހީމް ފަލާޙް މިހެން ވިދާޅުވެފައިވަނީ ނ.ވެލިދޫ ނަރުދަމާގެ ނިޒާމާއި، ފެނުގެ ނިޒާމް އަދި ގޮނޑުދޮށް ހިމާޔަތް ކުރުމުގެ މަޝްރޫއުތަކުގެ ނިމުން ފާހަގަ ކުރުމަށް ރޭ ވެލިދޫގައި ބޭއްވި ރަސްމިއްޔާތުގައި ވާހަކަފުޅު ދައްކަވަމުންނެވެ.\n"އެމްޑީޕީގެ ސަރުކާރުގައި ޖެއްސި ހާލު ސަރުކާރުގެ މުވައްޒަފުން ވިސްނާވަޑައިގަންނަވާތި، އެންމެ ވޯޓެއްވެސް ނުދޭތި" އެމްޑީޕީގެ ސަރުކާރުގައި ސަރުލާރު މުވައްޒަފުންގެ މުސާރަ ނުދެވުމާއި، އިތުރުގަޑި އުނިކުރި ކުރުމަށް އިޝާރާތްކޮށް ފަލާޙް ވިދާޅުވިއެވެ.\nފަލާޙް ވިދާޅުވީ، ކުރީގެ ސަރުކާރުތަކަށް ރާއްޖެ ތަރައްޤީ ނުކޮށްދެވުނުއިރު، ރައްޔިތުންގެ ފައިސާތައްވެސް ވަގަށް ނަގާފައިވާ ކަމަށެވެ. މިއަދު މުއައްސަސާތަކުގައި މުވައްޒަފުންގެ ގޮތުގައި ތިބި ބައެއް ބޭފުޅުން އެހަނދާންތައް ހަނދުމަފުޅު ނެތުނީތޯ ފަލާޙް ސުވާލު ކުރެއްވިއެވެ.\n"އަޅުގަނޑު މީ ރާއްޖޭގެ ތިންވަނަ އަށް އެންމެ އާބާދީ ބޮޑު އަތޮޅުގެ ރަށަކަށް ނިސްބަތްވާ މީހެއް، ރ އަތޮޅުގެ އެއްވެސް ރަށެއްގައި އުއްޑުން އޮތް ނާށި ބަންޑުންވެސް ނުޖަހާ. ބައްލަވާ އެވަރުން ނުވެގެން ދައުލަތުގަ ސަރުކާރުގައި ވަޒީފާ އަދާކުރާ މުވައްޒަފުންގެ މުސާރަ ނުދެވިގެން ރަށްރަށުގެ ކައުންސިލްތަކުން ހަރު ގެވަޅުތައް ދޫކޮށްގެނާއި، ރައްޔިތުން މަސައްކަތް ކޮށްގެނާއި، ރުއްގަނޑުތައް ކުއްޔަށްދީގެން ހޯދާފައިހުރި ފައިސާކޮޅު ވަގަށް ނަގައިގެން ގެންދިޔައީ. އެހަނދާންތައް މިއަދު މުއައްސަސާތަކުގައި މުވައްޒަފުންގެ ގޮތުގައި ތިބި ބައެއް ބޭފުޅުން ހަނދުމަފުޅު ނެތީތޯ؟ އަޖައިބެއް ނޫންތޯ މީ!"ފަލާޙް ވިދާޅުވިއެވެ.\nފަލާޙް ވިދާޅުވީ ރައީސް ޔާމީން ވަގަށް ފައިސާ ދީގެން އެއްވެސް ކަމެއް ނުކުރައްވާ ކަމަށާއި، އިދިކޮޅު ފަރާތްތަކުން ވަގަށް ނެގި ލާރިން އަމުރު ނެރުމާއި، މީހުން މެރުމާއި، ނުބައި އަމަލުތައް ހިންގުމުގެ އިތުރުން މީހުންނާ ދިމާކުރުމާއި، މިރާއްޖެ ފަނާ ކުރުމުގެ މަސައްކަތް ކުރައްވަމުންދާ ކަމަށެވެ.\n"ބަހުސްއަށް ވަޑައިގެން ސުވާލު ކުރައްވަން ވީނުންތޯ އެޑްވާންސް ކޮށް މިނަގާ ފައިސާއަށް ދިވެހިރާއްޖޭގައި ކުރަނީ ކީތްތޯ؟ އަޅުގަނޑުމެން ރައްޔިތުންނަށް ވަރަށް ސާފުކޮށް އެބަ އެނގޭ. އެމްޑީޕީގެ ބޭފުޅުންނަށް ސާފުވާންނީ ދިވެހިރާއްޖޭގައި ވައްކަން ކުރީ ކޮން ވެރިންނެއްކަން، ވައްކަން ކުރީ ކޮން ވަޒީރުންނެއްކަން، ވައްކަންކުރީ ކޮން ކުންފުނިތަކެއްގައި ތިބި އެމްޑީންނެއްކަން، ކޮން ކުންފުނިތަކެއްގައި ތިބި ސީއީއޯ އިންނެއްކަން، ކޮން ސަރުކާރުތަކެއްގައިކަން." އެމްޑީޕީން ވައްކަން ކޮށްފައިވާކަމަށް ވިދާޅުވެ ފަލާޙް ވިދާޅުވިއެވެ.\n"އެމްޑީޕީ ބޭފުޅުން އަޅުގަނޑުމެންނާ ހިސާބަށް އާދޭ ބަހުސްކުރަން. ވައްކަންކުރީ ކޮން ބައެއްކަން ދައްކާނަން. ވައްކަންކުރީ އެމްޑީޕީން، ވައްކަންކުރީ އެމްޑީޕީގެ ސަރުކާރުން، ތިބޭފުޅުން ބައްލަވާ އޭރުގައި ރާއްޖޭގަ ހުރި ހުރިހާ ފަޅުރަށެއް ބަހާ ހުސްކޮށްލީ މާލިއްޔަތު ޤާނޫނާއި، ޓުވަރިޒަމްގެ ހެދިފައިހުރި ގަވާއިދުތަކާއި ޚިލާފަށް. ވައްކަން ކުރެވިފައިތާ ހުންނާނީ 2000 ގެ ހުރިހާ އަހަރުތަކުގައި ދައުލަތުގެ ބަޖެޓްގައި 50 ބިލިއަން ރުފިޔާ ފާސްކޮށްގެން ރާއްޖޭގެ އެއްވެސް ރަށެއްގައި ތަރައްޤީގެ އެއްވެސް މަސައްކަތެއް ނުކޮށް އެ 50 ބިލިއަން ރުފިޔާ ހުންނާނީ ކޭއިރުގައި ކެވިފަތާ!" ބަހުސްއަށް ވަޑައިގަތުމަށް އިދިކޮޅު ފަރާތްތަކަށް ދައުވަތު އަރުވަމުން ފަލާޙް ވިދާޅުވިއެވެ.\nކުރިއަށް އޮތް ރިޔާސީ އިންތިޚާބުގައި ރައީސް ޔާމީން ފިޔަވައި އެހެން ކެންޑިޑޭޓަކާ ދޭތެރޭގައި ވިސްނަންވެސް ނުޖެހޭކަމަށް ފަލާޙް ވިދާޅުވިއެވެ.\n"ކަންކަން ކުރަން އެނގޭ އިޤްތިޞާދީ މާހިރުން ވަޑައިގަތީމަ ތަފާތު ފެނިވަޑައިގަންނަވާނެ. ރ އަތޮޅަކީ 92 ފަޅުރަށް އޮވެ، 15 އަހަރު ވަންދެން އެންމެ ރިސޯޓެއް އޮތް އަތޮޅެއް. މިއަދު އެޔޮށް ހަދާ ނިންމަނީ ތިރީސް ރަށުން ސާޅީސް ރަށުން. ހަތަރު އަހަރުގެ ތެރޭގައި 15 ރިސޯޓް ހުޅުވައިފި. އެއް އެއާޕޯޓް ނިންމާފައި އަނެއް އެއާޕޯޓް އެޔޮށް އަޅަންފެށީ. މީ ނޫންތޯ ވެރިންނަކީ؟ މިފަހަރުގެ ރިޔާސީ އިންތިޚާބުގައި އިތުރު ކެންޑިޑޭޓަކާ ދޭތެރޭގައި އަޅުގަނޑުމެން ވިސްނަން ޖެހޭތޯ؟ އަޅުގަނޑުމެން ނުޖެހޭ." ފަލާޙް ވެލިދޫގައި ވާހަކަފުޅު ދައްކަވަމުން ވިދާޅުވިއެވެ.\nފަލާޙް އިތުރަށް ވިދާޅުވީ، އެމްޑީޕީގެ ވެރިކަމުގައި ޑޮލަރެއްގެ ފަހަތުގައި ހަ ފުލުހުން ބަހައްޓައިގެންވެސް އިޤްތިޞާދު ހަމައަކަށް ނޭޅުވުނު ކަމަށާއި، ނަމަވެސް މިއަދު ޑޮލަރުގެ އަގު ދަށްވެ ގޭގައި ޑޮލަރެއް ބޭއްވިއްޔާ ފޫޖެހުން ނޫންކަމެއް ނުވާ ކަމަށެވެ. އަންނަ ސެޕްޓެމްބަރު 23 ގައި ލެވޭ ވޯޓުގައި އެންމެހާ ދިވެހި ލޮބުވެތި ރައްޔިތުން ކެންޑިޑޭޓް ނަންބަރު އެކެއް، ރައީސް ޔާމީނަށް ވޯޓު ދެއްވުމަށް ފަލާޙް ގޮވާލެއްވިއެވެ.\nއޮގަސްޓް 29, 2018 15:51\nSaabahey member falah thy hama javahireh\nއޮގަސްޓް 29, 2018 21:53\nއެއްވެސް ތައުލީމެއް ނެތް މީހަކަށް މަތީދަރަޖަ އާއި ނަހަމަ މުއްސަދިކަން ލިބުމުން އެފަދަ ގިނަމީހުންނަށް ވާގޮތް ފަލާހަށް އެހެރީވެފާ.އޭނާގެ ތައުލީމީ ފެންވަރަކީ ގްރޭޑް 5. ބޭރުކަރަޔަކަށް ދާނަމަދާނީ ބަސްދޭހަކުރާނެ މީހަކުގޮވައިގެން.\nއޮގަސްޓް 29, 2018 21:55


UN ge dhaimee mandhoobakah Naseer ayyan kuran committee in ruhun dheefi | Mihaaru\nއދ. އަށް ނަސީރު އައްޔަން ކުރަން ކޮމެޓީން ރުހުން ދީފި\n25 ޖޫން 2016 - 15:54\nގައުމީ ސަލާމަތުގެ ކޮމެޓީގެ މުގައްރިރު އަދި ގުރައިދޫ ދާއިރާގެ މެމްބަރު އިބްރާހިމް ރިޒާ މިއަދު ވިދާޅުވީ ނަސީރުގެ އިތުރުން ނެދަލެންޑްސް އާއި ލަގްޒަމްބާގަށް ކަނޑައަޅާ ސަފީރު ކަމަށް އަހުމަދު ޝިއާން އައްޔަން ކުރަން ވެސް ކޮމެޓީން ރުހުން ދީފައިވާ ކަމަށެވެ.\nއޭނާ ވިދާޅުވި ގޮތުގައި މިދިޔަ ހަފްތާގައި ބޭއްވި ކޮމެޓީ ބައްދަލުވުމުގައި ދެ ބޭފުޅުންނަށް ރުހުން ދޭން ފާސްކުރީ ކޮމެޓީ ބައްދަލުވުމުގައި ބައިވެރިވެވަޑައިގެންނެވި މެމްބަރުންގެ އަގުލަބިއްޔަތުންނެވެ. ނަމަވެސް ކޮމެޓީ މެމްބަރުން ވޯޓު ދެއްވި ގޮތުގެ ތަފްސީލެއް އޭނާ ނުދެއްވަ އެވެ.\n"ކޮމެޓީ ރިޕޯޓުގައި ސޮއިކުރުމަށް ފަހު، ރިޕޯޓު ވާނީ އިދާރީ މޭޒާ ހަވާލުކޮށްފައި،" ރިޒާ ވިދާޅުވި އެވެ.\nރައްޔިތުންގެ މަޖިލީހުގެ ޖަލްސާއެއްގައި ބައެއް މެމްބަރުން ބައިވެރިވެވަޑައިގަންނަވަނީ: ނަސީރަށާއި ޝިއާންއަށް ރުހުން ދޭން ފެނޭތޯ މަޖިލީހުގެ ތަޅުމުގައި ވޯޓަށް އަހާނެ - ފޮޓޯ: މަޖިލިސް\nސަފީރުކަމަށް ނަސީރާއި ޝިއާން އައްޔަން ކުރުމުގެ މައްސަލަ ރައީސް އަބްދުﷲ ޔާމީން މަޖިލީހަށް ފޮނުއްވީ މި މަހުގެ ހަތެއްގަ އެވެ.\nދެ ބޭފުޅުން އެ މަގާމުތަކަށް އައްޔަންކުރައްވާނީ މަޖިލީހުގެ ތަޅުމުގައި ނަގާ ވޯޓުން ރުހުން ލިބިއްޖެ ނަމަ އެވެ.\nފޮރިން ސެކްރެޓަރީގެ މަގާމުގައި ހުންނެވި ނަސީރު ރާއްޖޭން ބޭރަށް ފޮނުވަން އުޅެނީ ދައުލަތުން ވައްކަންކުރުމާއި މަނީ ލޯންޑަރިންގެ އަމަލުތަކަށް މަގުފަހިކޮށްދިން މީހުންނަށް ރާއްޖޭން ފިލަން ފުރުސަތު ދިނުމުގެ ގޮތުން ކަމަށް އިދިކޮޅު އިއްތިހާދުން ވަނީ ތުހުމަތުކޮށްފަ އެވެ.\nނަސީރަކީ އެމްއެމްއޭގެ ގަވަރުނަރު ޑރ. އަޒީމާ އާދަމްގެ ފިރިކަލުންނެވެ.\nއެމްއެމްޕީއާރުސީގެ ބޮޑު ހިޔާނާތް ހުއްޓުވަން މަސައްކަތް ނުކުރެއްވުމާއި މަނީ ލޯންޑަރިންގެ އަމަލްތަކުގައި އަޒީމާ ބައިވެރިވެވަޑައިގަންނަވާ ކަމަށް އިދިކޮޅު އިއްތިހާދުން ތުހުމަތުކުރެ އެވެ. އެކަމަކު އޭނާ އަބަދުވެސް ގެންދަވަނީ އެ ތުހުމަތުތައް ދޮގުކުރައްވަމުންނެވެ.\nމިދިޔަ ބުރާސްފަތި ދުވަހު ފޮރިން މިނިސްޓްރީގައި ބޭއްވި ނޫސްވެރިންގެ ބައްދަލުވުމުގައި ނަސީރު ވިދާޅުވީ ސަފީރުން ރާއްޖެ އިން ބޭރަށް ވަޑައިގަންނަވަނީ ދައުލަތުގެ މަންދޫބުންގެ ގޮތުގައި ކަމަށެވެ. އެއީ ބަޔަކު ފިލުވަން ނުވަތަ ފޮރުވަން ނުވަތަ ފިލުވުމަށް ފުރުސަތު ދޭން ކުރާ ކަމެއް ނޫން ކަމަށް ވެސް އޭނާ ވިދާޅުވި އެވެ.\nރައްޔިތުންގެ މަޖިލިސް ފޮރިން މިނިސްޓްރީ ރާއްޖެ-އެމެރިކާ ރާއްޖެ-ކެނެޑާ ރާއްޖެ-އ.ދ އަލީ ނަސީރު\n3 ކޮމެންޓް, 30 ރިއެކްޝަންސް\nނަސީރޫ ތެދެއް މަނީލޯންޑްރީ އާބެހެ އެއްވެސްއެއްޗެއް އިނގޭތަ؟ ޙަމަ އެކައްޗެއްވެސްނޭނގޭ؟؟ ޙެހެހެ ސަޅި\nވަރަށް ގާބިލް އެ މަގާމަށް ވަރަށް އެކަށީގެންވާ ބޭފުޅެއް


ލޯކަލް ކައުންސިލްތަކުގެ އިންތިޚާބުގެ ގަވާއިދު 2013އާ ބެހޭ\nޤާނޫނު ނަންބަރު 10/2010 "ލޯކަލް ކައުންސިލްތަކުގެ އިންތިޚާބުގެ ޤާނޫނު" ގެ ދަށުން ހެދިފައިވާ "ލޯކަލް ކައުންސިލްތަކުގެ އިންތިޚާބުގެ ގަވާއިދު 2013" މިހާރުވަނީ އިލެކްޝަންސް ކޮމިޝަނުގެ ސައިޓުގައި އާންމުކުރައްވާފައެވެ.\nވީމާ، މިއަދު (14 ނޮވެންބަރު 2013) އިން ފެށިގެން އަމަލުކުރެވެމުންދާނީ "ލޯކަލް ކައުންސިލްތަކުގެ އިންތިޚާބުގެ ގަވާއިދު 2013" އަށެވެ. އަދި މީގެ ކުރިން އަމަލުކުރެވެމުން ދިޔަ ލޯކަލް ކައުންސިލްތަކުގެ އިންތިޚާބުގެ ގަވާއިދު މިއަދު (14 ނޮވެންބަރު 2013) އިން ފެށިގެން ބާތިލުވެފައިވާކަމުގައި ދަންނަވަމެވެ.\nޕަބްލިޝްކުރި ތާރީޚު: 21 ނޮވެންބަރު 2013


EU ge gaumuthakuga Electric ulhandhuga adugadhakura nizaam harukuran laazimkuraa ganoon thastheeg kohffi\nޚަބަރު + ޓެކްނޮލޮޖީ\nއީޔޫގެ ގައުމުތަކުގަ އިލެކްޓްރިކް އުޅަނދުގަ އަޑުގަދަކުރާ ނިޒާމް ހަރުކުރަން ލާޒިމުކުރާ ގާނޫނު ތަސްދީގުކޮށްފި\n0 June 30th, 2019 - 4:23 PM\nއިލެކްޓްރިކް ކާރެއް ޗާޖު ކުރަނީ: ފޮޓޯ އޮމޭގާ\nޔޫރަޕިއަންޔޫނިން، އީޔޫގެ ގައުމުތަކުގައި ކަރަންޓުގެ އެހީގައި ދުއްވާ އުޅަނދުތަކުގެ އަޑު ހުންނަންޖެހޭ މިންގަނޑު ކަނޑައަޅާ ގާނޫނު މިއަދު ތަސްދީގު ކޮށްފިއެވެ.\nމި ގާނޫނަށް އަމަލުކުރަން ފަށާނީ މާދަމާއިން ފެށިގެންނެވެ.\nކަރަންޓުގެ އެހީގައި ދުއްވާ އުޅަނދުތަކުގައި އަޑު ހުންނަންޖެހޭކަމަށް އެ ގާނޫނުގައި ބުނާ ސަބަބަކީ، "މަގުމަތީގައި ހިނގާފަ އުޅޭ އާނމު ރަޔިތުންނަށް ގިނަފަހަރު އުޅަނދެއް ދުއްވާފަ ދާކަންނޭގޭތީ.ކަރަންޓުގެ އެހީގައި ދުއްވާ ދެ ފުރޮޅާ ހަތަރު ފުރޮޅުލީ އުޅަނދުތަކުގައި އާންމުކޮށް ބޭނުން ކުރާ އުޅަނދުތަކުގައި ހުންނަކަހަލަ އަޑެއް ހުނަންޖެހޭނެ" އެވެ.\nއިނގިރޭސި ވިލާތުގެ މަގުތަކާ ބެހޭ މިނިސްޓަރް މިޝެއިލް އެލިސް ބުނެފައިވަނީ، މި ކަމުގެ ބޭނުމަކީ ގްރީން ޓްރާންސްޕޯޓްގެ ބޭނުން ހުރިހާ އެންމެނަށް އޭގެ އެންމެ ފުރިހަމަ ގޮތުގައި ގެނެސްދިނުމަށެވެ. މި ގާނޫނުގެ ސަބަބުން މަގުތަކުގައި ހިނގާ މީހުން މަގުތަށް ހުރަސްކުރާ އިރު އިތުރު ޔަގީންކަން ލިބިގެން ދާނެކަމަށެވެ.\n" ކާރުތަކުގައި އަޑު ގަދަކުރަން (އޭ.ވީ.އޭ.ސް) އެކޯސްޓިކް ވެހިކަލް އެލާޓް ސިސްޓަމް ހުނަންޖެހޭނެކަމަށާ. އުޅަނދު ފަހަތައް ދުއްވާއިރު، އުޅަނދުގެ ސްޕީޑް 19km/h ދައްކޮށް އުޅޭ ނަމަ، އުޅަނދުގެ އަޑު އިވެންޖެހޭނެ"\nމިހާރު އޭ.ވީ.އޭ.ސް ހަރުކުރަން ޖެހެނީ ކަރަންޓުން ދުއްވާ އުޅަނދުތަކުގައި އެކަނި ނަމަވެސް، 2021 ވަނަ އަހަރުން ފެށިގެން ޔޫރަޕުގަ ދުއްވާ ހުރިހާ އުޅަނަދެއްގައި ވެސް އޭ.ވީ.އޭ.ސް. ހުނަންޖެހޭނެއެވެ.


Libeyhaa faisaa kuyyah, halleh libeyne dhuvaheh adhi ves nufeney!\n21 ޖުލައި 20194ކޮމެންޓް\nލިބޭހާ ފައިސާ ކުއްޔަށް، ހައްލެއް ލިބޭނެ ދުވަހެއް އަދިވެސް ނުފެނޭ!\nކުޑައިރު އުޅެ ބޮޑު ރަށާއި މައިންބަފައިންނާއެކު ހޭދަކުރި އުފާވެރި ދިރިއުޅުން ދޫކޮށް ކޮންމެ އަހަރަކު އެތައް ސަތޭކަ ބަޔަކު މާލެ ހިޖުރަ ކުރަނީ ފޮނި އުއްމީދުތަކާ އެކުގަ އެވެ. ރަށްފުށުން ލިބޭ ހިދުމަތްތަކަށް ވުރެ ފެންވަރު ރަަނގަޅު ހިދުމަތްތަކެއް ހޯދުމަށެވެ. ރަނގަޅު ތައުލީމާއި ސިއްހީ ފަރުވާއާ ނުލާ ނޫޅެވޭތީ އެވެ. ރަނގަޅު އާމްދަނީ އެއް ހޯދުމުގެ ބޭނުމުގަ އެވެ.\nއެތައް ހުވަފެންތަކާއެކު މާލެ ހިޖުރަކުރި ކަމުގައި ވިޔަސް ގިނަ ފަހަރަށް އެ ހުވަފެންތަކުގައި ކުލަ ޖެއްސޭ ގޮތެއް ނުވެ އެވެ. ދިމާވާ އެންމެ ބޮޑު ހުރަހަކީ ގޭގެ ކުއްޔެވެ. މިއަދު މާލޭ ގެތަކުގެ ކުލި ވަނީ އިންތިހާއަށް މައްޗަށް ގޮސްފަ އެވެ. އަތްނުފޯރާ ފަށުގަ އެވެ. ވަޒީފާ އަށް ދަމުން ކިޔަވަންދާ ދަރިވަރުންނަށް އެ ލިބޭ އާމްދަނީ އިން ފުއްދައިލެވޭކަށް ނޯވެ އެވެ.\n"މުސާރައަކީ 5000 ރުފިޔާ. ގޭގެ ކުއްޔަށް 3750 ރުފިޔާ ދޭން ޖެހޭ. ދެން ބާކީ ރުފިޔާ އިން ކިރިޔާ ކޯސް ފީ ދެއްކެނީ،" މާލޭގައި ކުއްޔަށް އުޅެމުންދާ ދަރިވަރަކު ކިޔައިދިނެވެ.\nކޯހަށް ލާރި ދައްކަމުން ގޭގެ ކުލި ދައްކަމުން އަމިއްލަ ބޭނުންތަކަށް ހަރަދު ކުރާނެ ފައިސާއެއް ނޯވެ އެވެ. ގިނަ ފަހަރަށް އޮންނަނީ އަނގަޔާއި އަތާއި ދިމާ ނުވެފަ އެވެ. މާލެ ބަދަލުވުމުން ލާރި ހޯދޭނެ މަގުތައް ތަނަވަސްވި ކަމުގައި ވިޔަސް ދެމަފިރިން ދުވާލުދާ ހަތަރުދަމު ބުރަ މަސައްކަތް ކޮށްގެން ދަރިންނަށް ހަރަދު ކުރަން ހޯދާ ރުފިޔާކޮޅު ހުސްވެގެން ދަނީ ހަމަ ގޭގެ ކުއްޔަށެވެ.\n"އަޅުގަނޑުމެން އުޅޭ އެޕާޓްމަންޓުން ވެސް ވަނީ މިމަހު 20،000 ރުފިޔާ އަށް ބޮޑުކޮށްފަ. ސަބަބެއް ކަމަށް ގޭގެ ވެރި ފަރާތުން ބުނަނީ މިހާރު ތަކެތީގެ އަގުބޮޑުވުމުން ކުލި ބޮޑުކުރަން ބޭނުންވާ ކަމަށް، އެކުލީގައި އުޅެން ބޭނުން ނުވާނަމަ ތަން ހުސް ކުރުމަށް. އަހަރުމެން ދެމަފިރިންނަށް މަހެއްގެ މައްޗަށް މި ލިބެނީ 18،000 ރުފިޔާ. ދެކޮޓަރީގެ އެޕާޓްމަންޓެއްގެ ކުލީ 18،000 ރުފިޔާއަށް މުސާރާ އެއްކޮށް ބިތަށް ދައްކައިގެން ދިރިއުޅުމުގެ އެހެނިހެން ޚަރަދުކުރުމަށް ފިރިމީހާ ވަޒީފާ ނިންމާފައި އިތުރަށް އެހެން މަސައްކަތެއް ކޮށްގެން ލިބޭ މަދު ލާރިކޮޅުން ދިރިއުޅުން ހަމަޖައްސައިގެން މާލޭގައި އުޅޭއިރު އަހަރު ނިމި ނޫނީ މަސް ނިމިގެން ދާއިރު ކުލި ބޮޑުވެދާނެ ކަމަށް ބިރުން އުޅެންޖެހެނީ،" ދިރިއުޅުމުގެ ހާލަތު ހިއްސާ ކުރަމުން މީހަކު ކިޔައިދިނެވެ.\nރާއްޖޭގެ ބޮޑު އާބާދީއެއް ވެރިރަށް މާލޭގައި އުޅެމުން ދާއިރު ކުއްލިއަކަށް އެންމެންނަށް ގެދޮރު ހޯދައިދިނުމަކީ ފަސޭހަ ކަމެއް ނޫނެވެ. ބޯހިޔާވަހިކަމުގެ ގިނަ މަޝްރޫއުތަކެއް ކުރިޔަށް ގެންދާއިރު ބޮޑެތި އިމާރަތްތަކުގައި ބުރިބުރި އަށް ފްލެޓުތައް އެޅުމަކީ ބޯހިޔާވަހިކަމުގެ މައްސަލައަށް އޮތް އެންމެ ފުރިހަމަ ހައްލު ކަމާއި މެދު ސުވާލު އުފެދެ އެވެ.\nކުރީގެ ރައީސް އަބްދުﷲ ޔާމީން ހުށަހެޅުއްވި ހައްލަކީ ޑިމާންޑަށް ވުރެ ސަޕްލައި އިތުރު ކުރުމެވެ. އެއީ ބޯހިޔާވަހިކަން ބޭނުންވާ މިންވަރަށް ވުރެ އިތުރަށް ގެދޮރާއި ފްލެޓު އަޅައިގެން ކުލީގެ އަގު ތިރި ކުރުމަށް މަޖުބޫރު ކުރުވުމެވެ. އޭގައި އޮތް "ހަމައެކަނި ހައްލަކީ އިކޮނޮމިކް ސޮލިއުޝަނެއް، އެއީ ޑިމާންޑަށް ވުރެ ބޮޑަށް ސަޕްލައި އިތުރު ކުރުން" ކަމުގައި މިދިޔަ އަހަރުގެ ރިޔާސީ އިންތިހާބުގެ ތެރޭގައި ޔާމީން ވިދާޅުވެފައި ވެއެވެ.\nއެކަމަކު މިދިޔަ ސަރުކާރަށް ވެސް ވަނީ ޑިމާންޑަށް ވުރެ ގިނައިން ސަޕްލައިކޮށް ނުދެވިފަ އެވެ. އޭރުގެ ސަރުކާރުން ވަނީ 80،000 އަށް ވުރެ ގިނަ މީހުންނަށް ބޯހިޔާވަހިކަން ފޮރުކޮށްދިނުމަށްޓަކައި ހުޅުމާލޭ ދެވަނަ ފިޔަވަހީގައި 6860 ފްލެޓް ތަރައްގީ ކުރުމުގެ މަޝްރޫއު ފަށައިފަ އެވެ. އުފެދޭ ސުވާލަކީ އެ "ސޮލިއުޝަނަކީ" ވެސް ކުއްޔާއި ގެދޮރުގެ މައްސަލައަށް އޮތް ހަގީގީ ހައްލު ބާވައެވެ.\nއާ ސަރުކާރުން ވެރިކަމާއި ހަވާލުވުމާއެކު ހައުސިން މިނިސްޓަރު އާމިނަތު އާތިފާ ވަނީ ކުއްޔަށް ދިނުމާއި ބެހޭ ބިލެއް ޑްރާފްޓް ކުރަމުންދާކަން އިއުލާން ކުރައްވާފަ އެވެ. "ޓެނަންސީ އެކްޓު" ގައި ވެސް ކުލީގެ އެންމެ މަތީ އަގު ކަނޑައެޅުން ނުވަތަ ކުލި ކޮންޓްރޯލް ކުރުމާއި ބެހޭ އެއްވެސް ވާހަކައެއް ނުހިމެނޭނެ އެވެ. ހައުސިން މިނިސްޓަރު ވިދާޅުވި ފަދަ "ޓެނަންސީ އެކްޓް" އެއް ކުރިން ވެސް ފާސްކުރަން އުޅެ އެކަން ކާމިޔާބެއް ނުވި އެވެ. އެއީ ކުއްޔަށް ދޭ ފަރާތްތަކުގެ ހައްގުތަކާއި ކުއްޔަށް ހިފާ މީހާގެ ހައްގުތައް ރައްކާތެރި ކުރުމުގެ ބިލުގެ ނަމުގައި 2014 ވަނަ އަހަރު ރައްޔިތުންގެ މަޖިލީހަށް ހުށަހެޅި ބިލެކެވެ. އެ ބިލު ވަނީ މަޖިލީހުން ބޭރުކޮށްލާފަ އެވެ.\nކުއްޔާއި ގެދޮރުގެ މައްސަލަ ހައްލު ކުރުމުގައި އެކި މީހުންގެ ހިޔާލު ތަފާތެވެ. ބައެއް މީހުން ދެކޭ ގޮތުގައި ކުލީގެ މައްސަލަ ހައްލު ކުރެވެން އޮތިީ ކުލި ކޮންޓްރޯލް ކޮށްގެން ކަމުގައި ވާއިރު، އަނެއް ބައި މީހުން ދެކެނީ މިކަން ހައްލުވާނީ ކުލި ރެގިއުލޭޓް ކޮށްގެން ކަމުގަ އެވެ. ފެށުނީއްސުރެ ރާއްޖެ ތަރައްގީ ކުރުމުގައި ހުރިހާ ކަމެއް މާލެ އަށް އަމާޒު ކުރުމަކީ މި މައްސަލަ މިހިސާބަށް އައި ސަބަބު ކަމުގައި ވެސް ގިނަ ބަޔަކު ގަބޫލު ކުރެ އެވެ.\n"ކުލީގެ މައްސަލައިގައި މުޅި ސަރުކާރުގެ އިހުމާލު އޮތީ. މާލެއަށް ހުރިހާ ހިދުމަތްތަކެއް ސެންޓްރަލައިޒް ކޮށްފައި މި އޮތީ. މީގެ ބަދަލުގައި އަތޮޅުތަކުގައި އަސާސީ ހިދުމަތްތަކުގެ ފެންވަރު ރަނގަޅު ކުރަންޖެހޭ،" ކުއްޔަށް އުޅޭ މީހުންގެ ހައްގުގައި މަސައްކަތް ކުރާ މާލެ ޓެނަންސްޓްސް ޔޫނިއަންގެ ބޭފުޅަކު ސީއެންއެމް އަށް ވިދާޅުވި އެވެ.\nތެދެކެވެ. ފެންވަރު ރަނގަޅު ހުރިހާ އަސާސީ ހިދުމަތްތައް ލިބެން މި އޮތީ މައި ރަށުގައެވެ. މާލެއަށް މި އޮތީ ހުރިހާ ހިދުމަތްތަކެއް ތޮއްޖާސާލާފަ އެވެ. މީގެ ބަދަލުގައި ސަރަހައްދީ ތަރައްޤީ ގެނުވަން ކޮންމެހެން އެބަ ޖެހެއެވެ. އެކި ކަންކޮޅުތަކަށް ބަހާލައިގެން ބިން ބޮޑު ރަށްތަކުގައި މި ހިދުމަތްތައް ތަނަވަސްކުރުމުން ކުއްޔަށް ފައިސާ ހަރަދު ކުރަން ނުޖެހި، އެމީހެއްގެ އަމިއްލަ ރަށުގައި އުފަލާއެކު ހިތްހަމަ ޖެހޭ ދިރިއުޅުމެއް ގައިމު ވެސް އުޅެވޭނެ އެވެ.\n"އެންމެންނަށް ވެސް އެނގޭ ރާއްޖެ އެއްކޮށް ތަރައްގީ ކުރުމަކީ ފަސޭހަ ކަމެއް ނޫކަން. އެކަމަކު މާލެ ނޫން އަދި އެހެން ތަންތަން ތަރައްގީ ކޮށްގެން ދޯ ދިރިއުޅެވެން އޮތީ. ކުޅުދުއްފުށި، މާމިގިލި، ކުޑަހުވަދޫ، ގަން-ފޮނަދޫ، ވިލިނގިލި، ތިނަދޫ، ފުވައްމުލައް، އައްޑޫ މިއީ ތަރައްގީ ކުރެވޭނެ ތަންތަން،" ކުލި ހައްލު ކުރެވޭނެ ގޮތަކާއި މެދު ހިޔާލު ދެމުން މީހަކު ބުންޏެވެ.\nދެން އޮތީ މާލޭގައި ބޮޑު އަގުގައި ކުއްޔަށްދޭ ތަންތަނުގައި ފެންވަރެވެ. ބައެއް ފަރާތްތަކަށް ބޮޑު ކުލި ނަގަން މަޖުބޫރު ވަނީ ގެ އިމާރާތް ކުރަން ނެގި ލޯނު ބޭންކަށް ދައްކަން ޖެހޭތީ އެވެ. ހައްދެއް ނެތް މިނަވަރަށް، ފެންވަރެއް ނެތް ތަންތަން ބޮޑު އަގުގައި ކުއްޔަށްދޭ ހާލަތު ވެސް ވަރަށް ގިނަ އެވެ. އެހެންކަމުން ހައުސިން މިނިސްޓްރީގެ ކަމާ ބެހޭ ޓީމަކުން ދިރިއުޅުމަށް ކުއްޔަށްދޭ ތަނުގެ ހާލަތު ބަލާ. ކުއްޔަށް ދެވޭނެ އެންމެ ބޮޑު އަގެއް ކަނޑައެޅުމަކީ ވެސް މިވަގުތަށް މުހިއްމުވެފައިވާ ކަމެކެވެ.\nސަރުކާރަށް އަށް މަހަށް ވުރެ ގިނަ ދުވަސްވެފައި ވާއިރު، މި ސަރުކާރުގެ އެންމެ އިސް ބޭފުޅުން ވަނީ ބޯހިޔާވަހިކަން ބޭނުންވާ އެންމެންނަށް ގެދޮރު ލިބޭނެ ކަމަށް ވައުދުވެފަ އެވެ. ބޮޑު ބިޔަ މޯހިޔާވަހިކަމުގެ މަޝްރޫއެއް ވަރަށް އަވަހަށް ފައްޓަވާނެ ކަމަށް ރައީސް އިބްރާހިމް މުހައްމަދު ސޯލިހު މިދިޔަ ރައްޔިތުންގެ މަޖިލީހުގެ ކެމްޕޭނުގެ ތެރޭގައި ވަނީ ވިދާޅުވެފަ އެވެ. އެކަމަކު މަޖިލިސް އިންތިހާބަށް ފަހު ތިން މަސް ވެފައި ވާއިރު ވެސް، އެފަދަ ބިޔަ ބޮޑު މަޝްރޫއެއް ފެށި ތަނެއް ނުފެނެ އެވެ. ރައްޔިތުންގެ އުއްމީދަކީ ސަރުކާރުން ވެފައިވާ ފޮނި ވައުދުތައް ހަގީގަތަކަށް ވާނެ މަންޒަރުން އަވަހަށް ފެންނަން ފެށުމެވެ.\nބޯހިޔާވަހިކަން ކުލި ހައުސިން ޔުނިޓް ހައުސިން މިނިސްޓްރީ ރައީސް ޔާމީން ރައީސް ޞާލިޙް ފްލެޓް\nމާލެ ނައިމަކާ ކުލި ދައްކާކަށް ނުޖެހޭނެ\nހައްލު އެބައޮތް ، މޮޔަވެގެން މާލޭގައި އުޅޭ ހިތުން އުޅޭ މީހުންތައް އެމީހުންގެ ވަޒަންތަކަށްގޮސް ހަމަޖެހިލައިގެން އުޅެންފެށީމާ ހައްލު ލިބުނީ . ސަރުކާރުންވެސް ރައްތަކުގެ ކައިރިން ފައިސާ ލިބޭނެ އިންތިޒާމް ހަމަޖައްސަންވީ\nކާކުބުނެގެންތަ މާލެފުންމަލައިގެން ތި އުޅެނީ! ރަށުގަ ގޯތީގައި ގެ އަޅައިގެން އުޅެބަލަ. ކުލިބޮޑެއްނުވާނެ. ހިދުމަތްދޭންޖެހޭނީވެސް ބޭނުންޖެހޭނީވެސް މީހުން އުޅޭނަމަނު!\nދުވަހުން ދުވަހަށް ކުލިދަނީ ބޮޑުވަމުން މިކަމުގެ ހައްލަކީ ކޮބައިބާ،، ކޮންމެ އަހަރަކު މާލޭގައި އިމާރާތް ކޮށްފައި ބޮޑު ކުލީގައި ދޫކުރާއިރަށް ކުރިން ކުއްޔަށް ދިން މީހުންވެސް ހަމަ އެއަގަށް ބަދަލްކޮށް ކުލި ބޮޑުކުރާނެ މިކަން މިގޮތަށް ދައުރުވަނީ ބޭންކުތަކުން ދޫކުރާ ލޯނުގެ ސަބަބުންތޯ ؟


ސ. ފޭދޫ / ސ. މަރަދޫ ފޭދޫ


Geri Mas Kahkkai Nudhinumun, Anbimeehaa Maraalaifi - Vaguthu\nގެރި މަސް ކައްކައި ނުދިނުމުން އަނބިމީހާ މަރާލައިފި\nގެރި މަސް ކައްކައިނުދިނުމުން، ފިރިހެނަކު އޭނާގެ އަންހެނުން އިމާރާތެއްގެ ތިންވަނަ ފަންގިފިލާއިން ވައްޓާލައި މަރާލައިފިއެވެ. މިކަން ހިނގާފައިވަނީ އިންޑިޔާގެ ފީރޯޒުއާބާދުގައެވެ.\nއެޤައުމުގެ ނޫސް ރިޕޯޓުތައް ބުނާގޮތުގައި މިކަން ހިނގާފައިވަނީ މިދިޔަ ހުކުރު ދުވަހުގެ ދަންވަރު 3:30 ހާއިރުއެވެ.\nރިޕޯޓުތައް އިތުރަށް ބުނާގޮތުގައި އެންމެ ފުރަތަމަ ދަގަނޑު ހޮޅިބުރިއަކުން ޖެހުމަށްފަހު، އަންހެން މީހާވަނީ ހޭނައްތާލާފައެވެ. އަދި، އޭގެފަހުން މަތިން ވައްޓާލީ، އެއީ އެކްސިޑެންޓެއްކަމުގައި ދެއްކުމަށެވެ. އަދި، ވައްޓާލުމާއެކު އިމާރާތުގެ ތިރީގައި ލޭގެ ކޯރެއް ހެދުނެވެ.\nއެންމެ ފުރަތަމަ، މި އަންހެން މީހާ ޓްރައުމާ ސެންޓަރަކަށް ގެންދެވުނެވެ. އޭރުވެސް، އެމީހާގެ ފުރާނަ ހުއްޓެވެ. އެހެންނަމަވެސް، ފަހުން އެހެން ހޮސްޕިޓަލަކަށް ބަދަލުކޮށްގެން ފަރުވާ ދެމުން ދަނިކޮށް، އެމީހާވަނީ މަރުވެފައެވެ،\nއިތުރަށް މައުލޫމާތު ލިބޭ ގޮތުގައި މި ފިރިހެން މީހާއަކީ ބަނގުރާބޮއި، ގިނައިން މަސްތުވެފައި ހުންނަ މީހެކެވެ. އަދި، މި ޢަމަލު ހިންގި ވަގުތުވެސް، އޭނާ ހުރީ މަސްތުވެގެންކަމަށް ބެލެވޭކަމަށް ގިނަ ފަރާތްތަކުން ބުނެފައިވެއެވެ.\nމި ދެމީހުން ކައިވެނިކޮށްގެން އުޅޭތާ ފަސް އަހަރަށްވުރެ ގިނަ ވެފައިވާއިރު، އަންހެން މީހާގެ އުމުރަކީ 30 އަހަރެވެ.\nއެތައް ސަތޭކަ ސަންދޯއްތަކެއް ކަނޑުމަތިން ފެނިއްޖެ\nކައިވެންޏަށްފަހު ފުރަތަމަ ތަމްރީން ދަތުރުގައި ޕައިލެޓް މަރު!\nދަރިފުޅު ފެނުނީ ދޮންނަމެޝިނުގެ ތެރޭގައި މަރުވެފައި އޮއްވާ!


SunOnline: EPL: Vaadhaveri United aa evvaru vumun liverpool ah record muguraa nulevun\nވާދަވެރި ޔުނައިޓެޑާ އެއްވަރުވުމުން ލިވަޕޫލަށް ރެކޯޑު މުގުރާ ނުލެވުން\nޢަބްދުﷲ އައިމަން 20 Oct 2019, 23:27\nމެންޗެސްޓާ ޔުނައިޓެޑާއި ލިވަޕޫލް ބައްދަލު ކުރި މެޗުގެ ތެރެއިން: އެ މެޗު ވަނީ 1-1ގެ ނަތީޖާ އަކުން އެއްވަރުވެފައި. --- ފޮޓޯ// އޭޕީ\nލިވަޕޫލުން ދަމަހައްޓަމުން އައި އިނގިރޭސި ޕްރިމިއާ ލީގުގައި ހުރިހާ މެޗަކުން މޮޅުވަމުން އައުމުގެ ރެކޯޑަށް ވާދަވެރި މެންޗެސްޓާ ޔުނައިޓެޑުން ނިމުން ގެނެސްފިއެވެ.\nމެންޗެސްޓާގެ އޯލްޑް ޓްރެފޯޑް ސްޓޭޑިއަމުގައި މިރޭ ކުޅުނު މެޗު 1-1 އިން އެއްވަރުވެ ލިވަޕޫލުން ދަމަހައްޓަމުން އައި ހުރިހާ މެޗަކުން މޮޅުވަމުން އައުމުގެ ސިލްސިލާއަށް ނިމުން އައި ނަމަވެސް އެ ޓީމު އަދިވެސް އޮތީ އެއްވަނައިގައެވެ. މިރޭގެ ނަތީޖާއާއެކު ކުޅުނު ނުވަ މެޗުން ލިބުނު 25 ޕޮއިންޓާއެކު ލިވަޕޫލް ތާވަލުގެ އެއްވަނައިގައި އޮތް އިރު ޔުނައިޓެޑް އޮތީ ދިހަ ޕޮއިންޓާ އެކު 13 ވަނައިގައެވެ.\nމިރޭގެ މެޗުން މޮޅުވެގެން ޕްރިމިއާ ލީގުގެ ބޮޑު ރެކޯޑެއް މުގުރާލުމުގެ ފުރުސަތު ލިވަޕޫލަށް އޮތެވެ. އެއީ ވިދިވިދިގެން އެންމެ ގިނަ މެޗުން މޮޅުވަމުން އައުމުގެ ރެކޯޑެވެ. އެ ރެކޯޑު މިވަގުތު އޮތީ މެންޗެސްޓާ ސިޓީ އަތުގައެވެ. އެ ޓީމުން ވަނީ 2017-2018 ވަނަ ސީޒަނުގައި ވިދިވިދިގެން 18 މެޗުން މޮޅުވެފައެވެ. ލިވަޕޫލް މިރޭގެ މެޗަށް ނުކުތީ 17 މެޗުން މޮޅު ހޯދައިގެންނެވެ. ނަމަވެސް މިރޭގެ މެޗުން އެއްވަރުވުމުން ލިވަޕޫލަށް ވަނީ އެ ރެކޯޑް މުގުރާލެވޭ ގޮތް ނުވެފައެވެ.\nގިނަ އަނިޔާތަކެއްގެ ސަބަބުން ޔުނައިޓެޑް މިރޭގެ މެޗަށް ނުކުތީ ގިނަ ބަދަލުތަކަކާއެކުއެވެ. ފަހަކަށް އައިސް އެ ޓީމުން ދައްކަމުން އަންނަ ދަށް ކުޅުމާއެކު ޓީމުގެ ކޯޗު އޮލެ ގުނަ ސޮލްޝަޔާއަށް ބޮޑު ޕްރެޝަރެއް ކުރިމަތިވެފައި އޮތް ނަމަވެސް މިރޭގެ މެޗުގައި އެ ޓީމުން ވަނީ އުންމީދީ ކުޅުމެއް ކުޅެފައެވެ. އެ ޓީމަށް މެޗުން ލިބެން އޮތް މޮޅު ގެއްލުނީ މެޗު ނިމެން ކުޑަ ވަގުތުކޮޅަކަށް ވެފައިވަނިކޮށެވެ.\nމެޗުގެ ފުރަތަމަ ހާފުގައި މާކަސް ރަޝްފޯޑް ޖެހި ގޯލާއެކު ޔުނައިޓެޑުން ހިތްވަރާއެކު ކުޅެމުން ދަނިކޮށް ލިވަޕޫލަށް ނަތީޖާ ހަމަހަމަކޮށްދިނީ ފުރިހަމަ ވަގުތު ހަމަވާން ފަސް ވަރަކަށް މިނަޓަށް ވެފައި ވަނިކޮށް އެޑަމް ލަލާނާއެވެ.\nލިވަޕޫލްގެ ފޯވާޑް މުހައްމަދު ސަލާހް އަނިޔާގެ ސަބަބުން މިރޭގެ މެޗުގައި ކުޅެފައި ނުވާ އިރު އެ ޓީމަށް އެންމެ ބޮޑު އުނދަގުލެއް ކުރިމަތިވީ ގޯލެއް ޖެހުމުގައެވެ. އެހެން ނަމަވެސް ޔުނައިޓެޑްގެ ހަލުވި ދެ ފޯވާޑުން ހިފެހެއްޓުމުގައި ލިވަޕޫލްގެ ޑިފެންޑަރުން މިރޭގެ މެޗުގައި ވަނީ މޮޅު ކުޅުމެއް ދައްކާފައެވެ.\nޕްރިމިއާ ލީގު ފެށުމަށް ކުލަބަކުން އެއްބަސްވީ ޖޫން 17 އަށް\nކޮންޓެކްޓް ޓްރެއިނިން ބޭއްވުމަށް ކުލަބުތަކުން ވެސް ތާއީދު